
转讜住驻讜转




	诪讗讬 讘专讻转 讛砖讬专 专讘 讬讛讜讚讛 讗诪专 讬讛诇诇讜讱. 讜拽诪''诇 讚讗驻讬诇讜 讘诪拽讜诐 砖诇讗 谞讛讙讜 诇讘专讱 讗讞专讬讜 讘诇讬诇讬 驻住讞 爪专讬讱 诇讘专讱 讚讗讬 谞讛讙讜 驻砖讬讟讗 讗''谞 讚讗驻讬诇讜 讘诪拽讜诐 砖谞讛讙讜 讛''讗 讚讜拽讗 讘讬诪讬诐 讗讘诇 讘诇讬诇讛 讗讬谉 爪专讬讱 诇讘专讱 拽讗 诪砖诪注 诇谉: 专讘讬 讬讜讞谞谉 讗诪专 谞砖诪转 讻诇 讞讬. 谞专讗讛 讛''驻 讗祝 谞砖诪转 讻诇 讞讬 讗讞专 讬讛诇诇讜讱 讚讗讬 诇讗 转讬诪讗 讛讻讬 讗谞谉 讻诪讗谉 注讘讚讬谞谉 讜拽讜专讗 谞砖诪转 讻诇 讞讬 讘专讻转 讛砖讬专 诇驻讬 砖讘砖讘转讜转 讗讜诪专讬诐 讗讜转讜 讗讞专 驻住讜拽讬 讚讝诪专讛 讜专讘讬谞讜 讞讬讬诐 讻讛谉 诇讗 讛讬讛 讞讜转诐 讘讬讛诇诇讜讱 讻讬 讗诐 讘谞砖诪转 诇讘讚讜 诪砖讜诐 讚诇讬砖谞讗 讚讘专讻转 讛砖讬专 诪砖诪注 讞讚讗 讘专讻讛: 诪讛讜讚讜 注讚 注诇 谞讛专讜转 讘讘诇. 讜讻谉 讗谞讜 注讜砖讬诐 讜专谞谞讜 爪讚讬拽讬诐 讘讛' 讗讬谞讜 诪谉 讛诪讝诪讜专:




专讘讬谞讜 讞谞谞讗诇

专讘讬注讬 讙讜诪专 注诇讬讜 讗转 讛讛诇诇 讜讗讜诪专 注诇讬讜 讘专讻转 讛砖讬专 诪讗讬 讘专讻转 讛砖讬专 专' 讬讛讜讚讛 讗讜诪专 讬讛诇诇讜讱 专' 讬讜讞谞谉 讗讜诪专 谞砖诪转 讻诇 讞讬:
转"专 (讞诪讬砖讬) [专讘讬注讬] 讗讜诪专 注诇讬讜 讛诇诇 讛讙讚讜诇 讚讘专讬 专"讟 讜讬"讗 讛' 专讜注讬 诇讗 讗讞住专 诪讛讬讻谉 讛讜讗 讗讜诪专 讛诇诇 讛讙讚讜诇 专讘 讗诪专 诪讛讜讚讜 注讚 注诇 谞讛专讜转 讘讘诇 专讘讬 讬讜讞谞谉 讗讜诪专 诪砖讬专 讛诪注诇讜转 注讚 注诇 谞讛专讜转 讘讘诇 专讘 讗讞讗 讘专 讬注拽讘 讗诪专 诪讻讬 讬注拽讘 讘讞专 诇讜 讬讛 讜注讚 注诇 谞讛专讜转 讘讘诇:




诇诪讛 谞拽专讗 讛诇诇 讛讙讚讜诇 讗诪专 专讘讬 讬讜讞谞谉 诪驻谞讬 砖讛拽讘"讛 讬讜砖讘 讘专讜诪讜 砖诇 注讜诇诐 讜诪讞诇拽 诪讝讜谉 诇讻诇 讘专讬讛:




讗诪专 专讘讬 讬讛讜砖注 讘谉 诇讜讬 讻"讜 讛讜讚讜 讻谞讙讚 讻"讜 讚讜专 砖诇讗 讛讬转讛 诇讛诐 转讜专讛 讜讝谞诐 讛拽讘"讛 讘讞住讚讜. 



诪讗讬 讚讻转讬讘 讛讜讚讜 诇讛' 讻讬 讟讜讘 讛讜讚讜 诇诪讬 砖讙讜讘讛 讞讜讘讜 砖诇 讗讚诐 讘讟讜讘转讜 驻讬' 诪讻诇 讗讚诐 讻驻讬 讛砖讙 讬讚讜 注砖讬专 讘砖讜专讜 注谞讬 讘砖讬讜 讗诇诪谞讛 讘转专谞讙讜诇转讛 讬转讜诐 讘讘讬爪转讜:




讗"专 讬讜讞谞谉 拽砖讬谉 诪讝讜谞讜转讬讜 砖诇 讗讚诐 讻驻诇讬诐 讻讬讜诇讚讛 [讚讗讬诇讜] 讘讬讜诇讚讛 讻转讬讘 讘注爪讘 转诇讚讬 讘谞讬诐 讜讘诪讝讜谞讜转 讻转讬讘 讘注爪讘讜谉 转讗讻诇谞讛. 专' 讗诇注讝专 讗讜诪专 讻拽专讬注转 讬诐 住讜祝 砖谞讗诪专 诇讙讜讝专 讬诐 住讜祝 诇讙讝专讬诐 讜住诪讬讱 诇讬讛 谞讜转谉 诇讞诐 诇讻诇 讘砖专. 专讘讬 诇讜讬 讗诪专 讬转专 诪谉 讛讙讗讜诇讛 砖谞讗诪专 讛诪诇讗讱 讛讙讜讗诇 讗讜转讬 诪讻诇 专注 注诇 讬讚讬 诪诇讗讱 讜讘诪讝讜谞讜转 讻转讬讘 讛讗诇讛讬诐 讛专讜注讛 讗讜转讬. 



专讘讬 讗诇注讝专 讘谉 注讝专讬讛 讗讜诪专 拽专讬注转 讬诐 住讜祝 砖谞讗诪专 诪讛专 爪讜注讛 诇讛驻转讞 讜讻转讬讘 讘转专讬讛 专讜讙注 讛讬诐 讜讬讛诪讜 讙诇讬讜 讛' 爪讘讗讜转 砖诪讜 专讘讬 讞诪讗 讘专讘讬 讞谞讬谞讗 讗诪专 讻讬讜诐 讛诪讬转讛 砖谞讗诪专 诇讗 讬诪讜转 诇砖讞转 讜诇讗 讬讞住专 诇讞诪讜:




讗诪专 专讘 砖砖转 拽砖讬谉 谞拽讘讬讜 砖诇 讗讚诐 讻拽专讬注转 讬诐 住讜祝 砖谞讗诪专 诪讛专 爪讜注讛 诇讛驻转讞 讜讻转讬讘 讘转专讬讛 专讜讙注 讛讬诐 讜讙讜' 讗诪专 专讘 砖砖转 讛诪讘讝讛 讗转 讛诪讜注讚讜转 讻讗诇讜 注讜讘讚 注"讝 砖谞讗' 讗诇讛讬 诪住讻讛 讜讙讜' 讜讻转讬讘 讘转专讬讛 讗转 讞讙 讛诪爪讜转 转砖诪讜专 讜注讜讚 讗诪专 [专讘 砖砖转 诪砖讜诐 专讗讘"注] 讛诪住驻专 诇讛"专 讜讛诪拽讘诇讜 讜讛诪注讬讚 注讚讜转 砖拽专 专讗讜讬 诇讛砖诇讬讻讜 诇讻诇讘讬诐 砖谞讗' 诇讗 转砖讗 砖诪注 砖讜讗 讜住诪讬讱 诇讬讛 诇讻诇讘 转砖诇讬讻讜谉 讗讜转讜 讜讗拽砖讬' 讜讻讬 诪讗讞专 讚讗讬讻讗 讛诇诇 讛讙讚讜诇 诪讗讬 讟注诪讗 砖讘拽讬' 诇讬讛 讜拽专讬谞谉 诇讛讗讬 讜驻专讬拽 专' 讬讜讞谞谉 诪驻谞讬 砖讬砖 讘讜 讛' 讚讘专讬诐 讬爪讬讗转 诪爪专讬诐 砖谞讗' 讘爪讗转 讬砖专讗诇 诪诪爪专讬诐 拽专讬注转 讬诐 住讜祝 砖谞讗诪专 讛讬诐 专讗讛 讜讬谞讜住 诪转谉 转讜专讛 砖谞讗诪专 讛讛专讬诐 专拽讚讜 讻讗讬诇讬诐 转讞讬讬转 讛诪转讬诐 砖谞讗诪专 讗转讛诇讱 诇驻谞讬 讛' 讘讗专爪讜转 讛讞讬讬诐 讞讘诇讜 砖诇 诪砖讬讞 砖谞讗诪专 诇讗 诇谞讜 讛' 诇讗 诇谞讜. 



专讘 谞讞诪谉 讗诪专 诪驻谞讬 砖讬砖 讘讜 诪诇讜讟 讛爪讚讬拽讬诐 诪讙讬讛谞诐 砖谞讗诪专 讗谞讗 讛' 诪诇讟讛 谞驻砖讬:




注谞讬谉 讗讘专讛诐 讗讘讬谞讜 砖讛驻讬诇讜 谞诪专讜讚.





讛诪讗讬专讬

专爪讛 诇砖转讜转 讻讜住 讞诪讬砖讬 讗讜诪专 注诇讬讜 讛诇诇 讛讙讚讜诇 讜讛讜讗 诪讛讜讚讜 注讚 注诇 谞讛专讜转 讘讘诇 讜诪砖诐 讜讗讬诇讱 讗讬谞讜 砖讜转讛 讬讬谉 讗诇讗 诪讬诐:





转讜住驻讜转 专讬"讚 (诪讛讚讜专讛 转诇讬转讗讛)

诪讗讬 讘专讻转 讛砖讬专 专' 讬讛讜讚讗 讗讜诪专 讬讛诇诇讜讱 专' 讬讜讞谞谉 讗诪专 谞砖诪转 讻诇 讞讬 驻讬' 专讘讬谞讜 砖诪讜讗诇 讝爪讜拽"诇 讗祝 谞砖诪转 讻诇 讞讬 讬讗诪专 讜讛讬讬谞讜 讘专讻转 讛砖讬专 讚诪转谞讬' 讚讗诇讜 讬讛诇诇讜讱 讗谞讜 讗讜诪专讬诐 讘讻诇 讬诪讬诐 砖讗讜诪专讬诐 讛诇诇 讜诪"砖 诇讬诇 驻住讞 讚谞拽讟 讗诐 诇讗 诇讛讜住讬祝 注讜讚 讘专讻讛 讗讞专转 讜讛讬讬谞讜 讚讗诪专讬' 诇转专讜讜讬讬讛讜 讚讛讬诇讻转讗 讻专' 讬讜讞谞谉 讜拽讘注谞讜讛讜 诇讗讞专 讛讻诇诇 讛讙讚讜诇 砖爪专讬讱 诇讗讜诪专讜 讻讚诇拽诪谉 讚讛砖转讗 讗讬讻讗 讘专讻讛 诇讻诇 讞讚 讜讞讚 讜讛讻讬 讛讜讬讗 诪讬诇转讗 砖驻讬专:





诪讛专砖"讗 - 讞讬讚讜砖讬 讛诇讻讜转

驻专砖讘"诐 讘讚"讛 讜专"讬 讗诪专 谞砖诪转 讻讜' 讜讛讬讬谞讜 讚讗诪专 讛诇讻讛 讻专' 讬讛讜讚讛 讘转专讜讬讬讛讜 讻讜' 注讻"诇 讘砖诪注转讬谉 诇讗 讛讜讝讻专 讚讛诇讻讛 讻专"讬 讘转专讜讬讬讛讜 讗诇讗 讚专"诇 讚讛讬讬谞讜 诪讛 讚讗诪专 讘住讚专 讛讙讚讛 诇讜诪专 讬讛诇诇讜讱 讜谞砖诪转 诪砖讜诐 讚拽讬"诇 讻专"讬 诇讜诪专 转专讜讬讬讛讜 讚专"讬 讘专讻转 讗讞专转 讘讗 诇讛讜住讬祝 讜拽讘注讜讛 诇讞诇拽 讛讘专讻讜转 讚讛讬讬谞讜 讘专讻转 讬讛诇诇讜讱 讗讞专 讛诇诇 讜讘专讻转 谞砖诪转 讗讞专 讛诇诇 讛讙讚讜诇 讝讛讜 讚注转 讛专砖讘"诐 讚专"讬 讘讗 诇讛讜住讬祝 讘专讻讛 讗讘诇 诪谞讛讙讬谞讜 讗讬谞讜 讻谉 讚讗谞谉 讗讬谉 讞讜转诪讬诐 讘讘专讻讛 专拽 讗讞专 谞砖诪转 讜讻诪"砖 讛转讜住驻讜转 讘砖诐 讛专"讞 讻讛谉 讜讚讜"拽:


转讜住驻讜转 讘讚"讛 诪讗讬 讘专讻转 讛砖讬专 讻讜' 讛"讗 讚讜拽讗 讘讬诪讬诐 讗讘诇 讘诇讬诇讛 讻讜' 注讻"诇 讜诪砖讜诐 讚讘诇讬诇讛 讗讬谉 爪专讬讱 诇讘专讱 诇驻谞讬讜 讜注讬讬谉 讘专讗"砖 讙诐 讘诪专讚讻讬 讜拽"诇:


讘讚"讛 诪讛讜讚讜 注讚 讻讜' 讜专谞谞讜 爪讚讬拽讬诐 讘讛' 讗讬谞讜 诪谉 讛诪讝诪讜专 注讻"诇 讜讚讗讬 讚讝讛 讛诪拽专讗 讗讬谞讜 诪谉 讛诪讝诪讜专 讝讛 讘住驻专 转讛讬诇讬诐 讗诇讗 砖讛讜讗 转讞讬诇转 诪讝诪讜专 诇"讙 讘住驻专 转讛讬诇讬诐 讜讗讜诇讬 诪砖讜诐 讚讘讘专讻讜转 砖讗讜诪专讬诐 讘砖讘转 谞住讚专 讝讛 讛诪讝诪讜专 专谞谞讜 爪讚讬拽讬诐 讘讛' 讜讙讜' 讗讞专 讛诇诇 讛讙讚讜诇 讜讟讜注讛 讛讗讜诪专 砖讝讛 讛驻住讜拽 专谞谞讜 爪讚讬拽讬诐 讜讙讜' 砖讬讬讱 讗讚诇注讬诇 诇讛诇诇 讛讙讚讜诇 讜讬住讘专讜 砖转讞讬诇转 讛诪讝诪讜专 砖谞住讚专 讗讞专 讛诇诇 讛讙讚讜诇 诪转讞讬诇 讛讜讚讜 诇讛' 讘讻谞讜专 注"讻 讗诪专讜 讗诇 转讟注讛 讘讻讱 诇讜诪专 讻谉 讘住讚专 砖诇 驻住讞 讚诇讗 拽讗诪专讬 讛讻讗 讗诇讗 注讚 注诇 谞讛专讜转 讘讘诇 讜拽"诇:


 :





诪讛专砖"讗 - 讞讬讚讜砖讬 讗讙讚讜转

 砖讛拽讘"讛 讬讜砖讘 讘专讜诪讜 讻讜'  讜讝讛讜 讚讘专 讙讚讜诇 讛讜讗 砖讛拽讘"讛 讬讜砖讘 讘专讜诪讜 砖诇 注讜诇诐 讜诪砖讙讬讞 诇诪讟讛 讘砖驻诇讬诐 诇讬转谉 诇讻诇 讘专讬讛 诪讝讜谞讜 讜讻讚讗诪专讬' 驻"拽 讚注"讝 砖讛拽讘"讛 讝谉 诪拽专谞讬 专讗诪讬诐 注讚 讘讬爪讬 讻讬谞讬诐 讜讛讬讬谞讜 谞讜转谉 诇讞诐 诇讻诇 讘砖专 讜诪"讚 讛' 专讜注讬 诇讗 讗讞住专 讛讜讗 讛诇诇 讛讙讚讜诇 讛"谞 讛讻讬 拽讗诪专 讻讬讜谉 砖讛' 专讜注讬 砖讛讜讗 诪砖讙讬讞 讜讝谉 讗转 讻诇 讛注讜诇诐 讙诐 讗谞讬 诇讗 讗讞住专 讜讬砖 诇讚拽讚拽 讗讛讛讬讗 讚驻"拽 讚讘专讻讜转 讚讗讜诪专讬诐 转讛诇讛 诇讚讜讚 讙"驻 讘讻诇 讬讜诐 诪砖讜诐 讚讻转讬讘 讘讬讛 驻讜转讞 讗转 讬讚讱 讙讜' 讜驻专讬讱 讜谞讬诪讗 讛诇诇 讛讙讚讜诇 讜诪砖谞讬 讚讗讬转 讘讬讛 转专转讬 讚讗转讬 谞诪讬 讘讗"讘 讛"谞 诪讛"讟 谞讬诪讗 讚讛诇诇 讛讙讚讜诇 讛讬讬谞讜 转讛诇讛 诇讚讜讚 讚注讚讬驻讗 讟驻讬 讚讗讬转 讘讬讛 转专转讬 讜讬"诇 讚讜讚讗讬 诇讙讘讬 讛讱 诪诇转讗 讚讛拽讘"讛 讝谉 讜诪驻专谞住 讻诇 讛注讜诇诐 诪驻讜专砖 讟驻讬 讘拽专讗 讚谞讜转谉 诇讞诐 诇讻诇 讘砖专 讚诪讛"讟 驻专讬讱 讛转诐 讜谞讬诪讗 讛诇诇 讛讙讚讜诇 讻讜' 讻诪驻讜专砖 砖诐 讜注讜讚 讚讻诇 讛讻"讜 讛讜讚讜 诪讻讜谞讬谉 讗讚讘专 讝讛 砖讛拽讘"讛 讝谉 讻诇 注讜诇诐 讘讞住讚讜 砖讛转讞讬诇 讛讜讚讜 诇讗诇讛讬 讛讗诇讛讬诐 讙讜' 讜讛讜讚讜 诇讗讚讜谞讬 讛讗讚讜谞讬诐 讙讜' 诇讜诪专 砖诇讗 谞讬转谉 讛讗专抓 讘讬讚 砖专讬 诪注诇讛 讗讘诇 讛讜讗 讘注爪诪讜 诪砖讙讬讞 讜讝谉 讻诇 讘专讬讛 讜讝讛 砖住讬讬诐 讛讜讚讜 诇讗诇 讛砖诪讬诐 讙讜' 讙诐 砖讛讜讗 讬讜砖讘 诇诪注诇讛 讛讜讗 诪砖讙讬讞 讘讗专抓 诇讬转谉 诇讻诇 讘专讬讛 砖驻诇讛 驻专谞住转讛 讜诇讻讱 谞拽专讗 讛诇诇 讛讙讚讜诇 讜讗讜诪专讬诐 讗讜转讜 讘驻住讞 讘诪拽讜诐 住注讜讚讛 注诇 讛讻讜住 讗讘诇 讛转诐 诇讙讘讬 转驻诇讛 讟驻讬 讗讬转 诇谉 诇诪讬诪专 转讛诇讛 诇讚讜讚 讚讗讬转 讘讬讛 转专转讬 讚讛讬讬谞讜 讚讗讬转 讘讬讛 谞诪讬 讗"讘 讗讜转讬讜转 讛转讜专讛 讜讗诪专讬' 讗讬谉 注讜诪讚讬谉 诇讛转驻诇诇 讗诇讗 诪转讜讱 讚讘专 讛诇讻讛 讜讚讜"拽: 


 讜诇讗 谞转谉 诇讛诐 讛转讜专讛 讜讝谉 讻讜'  砖诇讗 讛讬讜 专讗讜讬诐 诇诪讝讜谞讜转 讻讚讗诪专讬' 驻"拽 讚讘"讘 讗住讜专 诇转转 驻转讜 诇注"讛 讜讗注驻"讻 讛拽讘"讛 讝谉 讗讜转讜 讘讞住讚 讜诪住驻专 砖诐 砖诇 讚' 讛讜讗 讻"讜 讻谞讙讚 讻"讜 讚讜专讜转 讻讬 谞讞 讛讬讛 讘讚讜专 讬' 讛讜讗 讛转讞讬诇 诇讛砖诇讬诐 讬' 砖讘砖诐 讜讘讚讜专 驻诇讙 砖讛讜讗 讚讜专 讛' 讗讞专 谞讞 谞注砖讛 驻讬专讜讚 讘讬谉 砖诐 讬"讛 讜讘讬谉 讜"讛 砖诇 讛砖诐 讜讘讗 讗讘专讛诐 讘讚讜专 讛' 讗讞"讻 诇讛砖诇讬诐 讛' 讗讞专讜谞讛 砖讘砖诐 讻诪"砖 讗讘专讛诐 讬拽专讗 砖诪讱 讜讘讘讗 讘讚讜专 讜' 讗讞"讻 讛讬讛 谞转讬谞转 讛转讜专讛 讜谞砖诇诪讛 讜' 砖讻诇 讛砖诐 讜讝"砖 讛讜讚讜 诇讛' 讙讜' 砖诪住驻专讜 讻"讜 讻讬 讟专诐 砖谞砖诇诐 讘讝诪谉 诪转谉 转讜专讛 诇讗 讛讬讛 讛注讜诇诐 拽讬讬诐 讻"讗 讘讞住讚讜 讜讟讜讘讜 讛讙讚讜诇: 


 诪"讚 讛讜讚讜 诇讛' 讻讬 讟讜讘 讙讜'  讚诇驻讬 驻砖讟讬讛 讚拽讗讬 讻讬 讟讜讘 讗讛' 讛"诇 诇诪讻转讘 讛讜讚讜 讻讬 讟讜讘 讛' 讙讜' 讚讜诪讬讗 讚讻转讬讘 讘讻讛"讙 讛诇诇讜讬讛 讻讬 讟讜讘 讛' 讜注"讻 讚专砖讜 讚讻讬 讟讜讘 诇讗 拽讗讬 讗讛' 讗诇讗 讗讟讜讘转讜 砖诇 讗讚诐 讜诇讻讱 讻转讬讘 诇讛' 讘诇' 专"诇 讛讜讚讜 诇讛' 注诇 砖讙讘讛 讞讜讘讜 讘讻讬 讟讜讘转讜 砖诇 讗讚诐 注砖讬专 讘砖讜专讜 讻讜' 讜拽"诇: 


拽砖讬谉 诪讝讜谞讜转讬讜 讻讜' 讻转讬讘 讘注爪讘讜谉  讛谞讜"谉 讘住讜祝 诪讜专讛 注诇 讛专讘讬诐 讘谞拽讘讛 讜讛"拽 讚拽诇诇讛 讛谞讗诪专讛 讘讗讚诐 讻驻讜诇 讻拽诇诇讛 讛谞讗诪专讛 讘谞拽讘讛 砖谞讗诪专 讘讛 讘注爪讘 转诇讚讬 砖讛讝讻专 讛讟讜专讞 讘诪讝讜谞讜转 爪注专 讻驻讜诇 讻谞拽讘讛 讛讬讜诇讚转: 


 讜住诪讬讱 诇讬讛 诇讙讜讝专 讬诐 住讜祝 讙讜'  诇讗 讬讚注谞讜 诪讗讬 住诪讬讱 诇讬讛 讚讛讗 讻诪讛 拽专讗讬 讗驻住讬拽讜 讘讬谞讬讬讛讜 讜讗讬 拽专讬 诇讬讛 住诪讬讱 诪砖讜诐 讚讘讞讚 诪讝诪讜专讗 谞讬谞讛讜 讗"讻 讛诇"诇 谞诪讬 讚拽砖讬谉 诪讝讜谞讜转讬讜 讻讘专讬讗转 砖诪讬诐 讜讗专抓 讜讻诪讻转 讘讻讜专讜转 讜讻讻诇 讛谞讬 谞住讬诐 讚讻转讬讘 谞诪讬 讘讛讛讜讗 诪讝诪讜专讗: 


讛讗诇讛讬诐 讛专讜注讛 讙讜'  讜讻诪"砖 讘诪住讻转 转注谞讬转 讚讚' 诪驻转讞讜转 讘讬讚 讛拽讘"讛 讜讞砖讬讘 诪驻转讞 砖诇 驻专谞住讛 讘讛讚讬讬讛讜 讗讘诇 讘讙讗讜诇讛 讻转讬讘 讛诪诇讗讱 讛讙讜讗诇 讙讜' 讜讻谉 讻转讬讘 讘讙讗讜诇转 讬砖专讗诇 讘注讜诇诐 讛讝讛 讜诪诇讗讱 驻谞讬讜 讛讜砖讬注诐 讗讘诇 讘讙讗讜诇讛 讚诇注转讬讚 拽讗诪专 讘讞诪诇转讜 讛讜讗 讙讗诇诐 讙讜': 


 讝诇讙讜 注讬谞讬讜 讚诪注讜转 讻讜'  讻讬 讛讬讛 住讘讜专 讻讬讜谉 砖诪讗讻诇讜 砖讜讛 讻讞诪讜专 讬砖转讜讛 讙诐 讘讚注转讜 讻讞诪讜专 讻讬 诪讝讜谞讜转 讛讞诪讜专 讬讜诇讬讚讜 讟讘注 讞诪讜专讬 讜诇讗 谞转拽专专讛 讚注转讜 注讚 砖讗诪专 诇讜 砖讬讗讻诇 诇讞诐 讻讬 讟注诐 讛讚讙谉 诪讘讬讗 诇讗讚诐 讚注转 砖注"讝 讗诪专讜 讘住讜讻讛 讘拽讟谉 讬讜住讬祝 讚注转 讬讜住讬祝 讙讜' 讻讚诪驻讜专砖 砖诐: 


 讗砖专讬谞讜 砖诇讗 注诪讚谞讜 讘专讗砖讜谞讛 讻讜'  讻"讛 讛讙讬专住讗 讘谞讜住讞讜转 讞讚砖讜转 讗讘诇 讘住驻专讬诐 讬砖谞讬诐 讗砖专讬谞讜 讗诐 注诪讚谞讜 讘专讗砖讜谞讛 讻讜' 讜专"诇 讚讻诇 讝讗转 诇讗 砖讜讛 诇谉 砖讗"诇 讘讝注转 讗驻讱 讙讜' 讜讗砖专讬谞讜 讬讜转专 讗诐 注诪讚谞讜 讘专讗砖讜谞讛 讻诪讜 拽讜讚诐 讛讞讟讗 砖讛讬转讛 驻专谞住转谉 诪爪讜讬讛 讘诇讗 讟讜专讞 讻诇诇 讜注"讝 讗诪专 讗讘讬讬 讚注讚讬讬谉 诇讗 驻诇讟讬谞谉 诪讬谞讛 讚拽讗讻诇讬谞谉 注砖讘讗 讚讚讘专讗 讘诇讗 讟讜专讞 讻诇诇: 


 拽砖讬谉 谞拽讘讬讜 讻讜'  讚专讬砖 爪讜注讛 诪诇砖讜谉 爪讜讗讛 讘讗' 砖讛诐 诪转讞诇驻讬诐 讘讻转讘 讻讚讗诪专讬' 驻专拽 讛讘讜谞讛 砖诇讗 讬讻转讜讘 讗诇驻讬谉 注讬讬谞讬谉 讻讜' 讙诐 讘诇砖讜谉 讘讗讜转讬讜转 讗讞讛"注 讜讻讛"讙 讚专砖讜讛讜 讘驻' 讛专讜讗讛 讜专砖讘"诐 驻讬' 讘注"讗: 


 砖讬砖 讘讜 讛' 讚讘专讬诐 讻讜'  讗诇讜 讛讞诪砖讛 讛诐 讻讜诇诇讬诐 讛注讬拽专讬诐 讛砖诇砖讛 讬爪"诪 讜拽专讬注转 讬诐 住讜祝 诪讜专讬诐 注诇 诪爪讬讗讜转讜 讜讞讬讚讜砖 注讜诇诐 讜诪转谉 转讜专讛 讚讻转讬讘 讛讛专讬诐 专拽讚讜 讙讜' 诪讜专讛 注诇 转讜专讛 诪谉 讛砖诪讬诐 讜转讞讬讬转 讛诪转讬诐 诪讬讬转讬 诇讬讛 诪讚讻转讬讘 讘讗专爪讜转 讛讞讬讬诐 讘诇砖讜谉 专讘讬诐 讜诇讗 讻转讬讘 讘讗专抓 讛讞讬讬诐 讜注"驻 诪"砖 驻' 讬"谞 讚诇注转讬讚 讬讛讬讛 诇讻"讗 诪讬砖专讗诇 讘讛专 讜讘注诪拽 讜讘砖驻诇讛 讻注谞讬谉 讛讗诪谞转讬 讻讬 讗讚讘专 讙讜' 专"诇 砖讛讗诪谞转讬 讻讬 讗讚讘专 诇讝讻讜转 诇注转讬讚 讘转"讛 讻讬 讛谞讛 注谞讬转讬 诪讗讚 讘注讜诇诐 讛讝讛 讻讚讬 诇拽讘诇 砖讻专讬 讛讟讜讘 诇注讜诇诐 讛讘讗 讜砖讜讘 讗诪专转讬 讘讞驻讝讬 砖讻诇 讗讚诐 讬讝讻讛 诇讻讱 讜讛讜讗 讚讘专 讻讜讝讘讬 讻讬 诇讗 讬讝讻讛 讗讚诐 诇讘' 砖诇讞谞讜转 讜讛专砖注 砖讻讘专 拽讬讘诇 砖讻专讜 讘注讜诇诐 讛讝讛 诇讗 讬讝讻讛 诇注讛"讘: 


 讜讞讘诇讜 砖诇 诪砖讬讞  诪讜专讛 注诇 砖讻专 讜注讜谞砖 讜诪讬讬转讬 讞讘诇讜 砖诇 诪砖讬讞 诪诇讗 诇谞讜 讙讜' 讻诪驻讜专砖 诇注讬诇 诇讗 诇诪注谞讬谞讜 讜诇讗 讘讝讻讜转讬谞讜 讗谞讜 诪讘拽砖讬诐 诇讛爪讬诇谞讜 诪讞讘诇讜 砖诇 诪砖讬讞 讗讜 诪爪专转 诪诇讞诪转 讙讜讙 讜诪讙讜讙 讜讞讝拽讬讛 讗诪专 讚讘讬专讬讚转谉 诇讻讘砖谉 讗砖 讗诪专讜讛讜 讚诪砖讜诐 讚讘讛讗讬 拽专讗 诪驻讜专砖 诇诪讛 讬讗诪专讜 讛讙讜讬诐 讚诪砖诪注 砖讛讬讛 讝讛 讘驻谞讬 讛讗讜诪讜转 讜讻谉 讘注诇讬讬转谉 诪砖诪注 诇讬讛 诪拽专讗 砖讛讬讛 讝讛 讘驻谞讬 讛讗讜诪讜转 讜讻谉 诪爪讬谞讜 诪驻讜专砖 讘诪注砖讛 讚讞谞谞讬讛 诪讬砖讗诇 讜注讝专讬讛 讚讻转讬讘 讜诪转讻谞砖讬谉 讗讞砖讚专驻谞讬讗 住讙谞讬讗 讙讜' 注谞讛 谞讘讜讻讚谞爪专 讜讗诪专 讘专讬讱 讗诇讛讛讜谉 讚讬 砖讚专讱 讙讜' 讚讬 诇讗 讗讬转讬 讗诇讛讗 讗讞专谉 讙讜' 讛讬讬谞讜 讚讘注诇讬讬转谉 讛诇诇讜 讗转 讛' 讻诇 讙讜讬诐 讙讜' 讜诪讛诇砖讜谞讜转 讛讻驻讜诇讜转 讘讬谉 讘讬专讬讚转谉 讜讘讬谉 讘注诇讬讬转谉 诪砖诪注 诇讛讜 讚讻诇 讞讚 诪讬谞讬讬讛讜 讗诪专 诪诇转讗 讞讚讗 讜住讬驻讗 讚注谞讬谞讗 讘讬专讬讚讛 诇诪讛 讬讗诪专讜 讛讙讜讬诐 讙讜' 讗诪专讜 讻诇诐 讚诪驻讜专砖 讘讬讛 注爪讘讬 讛讙讜讬诐 讻住祝 讙讜' 砖注诇 讻讱 讛讜砖诇讻讜 诇讻讘砖谉 讗砖 讜讻谉 讘住讬驻讗 讚注谞讬谞讗 讘注诇讬讬转谉 讜讗诪转 讛' 诇注讜诇诐 讗诪专讜 讻诇诐 讚讛讬讬谞讜 砖注"讬 讛爪诇转诐 谞转讗诪转 砖讛' 讗诪转 讛讜讗: 


 讗诪专 讙讘专讬讗诇 讻讜'  讘讛讱 诪注砖讛 讚讗讘专讛诐 诇讗 拽讗诪专 讚注诪讚 讬讜专拽诪讬 砖专 讛讘专讚 诇讛爪讬诇讜 讜讗驻砖专 砖砖专 讛讘专讚 讬讜专拽诪讬 讛讜讗 讬讚注 讚讗讬谉 讛爪诇转讜 转讛讬讛 讗诇讗 注"讬 讛拽讘"讛 诪讟注诐 砖讗诪专 讗谞讬 讬讞讬讚 讻讜' 讜讛讜讗 讬讞讬讚 讻讜' 讻诪"砖 讗' 讛讬讛 讗讘专讛诐: 


 讗谞讬 砖专 砖诇 讗砖 讻讜'  诪爪讚 讛讘讟讞讛 砖讗"诇 讛拽讘"讛 转讝讻讛 诇讛爪讬诇 讙' 诪讘谞讬 讘谞讬讜 讛诪"诇 诇讬讛 讜注"讻 爪"诇 诪讛 砖注诪讚 砖专 讛讘专讚 诇讛爪讬诇 诇讗 讬讚注 诪讛讘讟讞转 讛拽讘"讛 诇讙讘专讬讗诇:





专砖"砖

讙诪专讗 诪讛讬讻谉 讛诇诇 讛讙讚讜诇 专讘 讬讛讜讚讛 讻讜'. 讻爪"诇:



讙诪' 拽砖讬谉 诪讝讜谞讜转讬讜 砖"讗 讻驻诇讬诐 讻讜' 讜讘诪讝讜谞讜转 讻转讬讘 讘注爪讘讜谉. 讜讻讛"讙 讚专砖讜 (讘讞诇拽 拽讛) 讘诇注诐 讞讙专 讘专讙诇讜 讗' 讻讜' 砖驻讬 砖诪砖讜谉 讘砖转讬 专讙诇讬讜 砖谞讗诪专 砖驻讬驻讜谉 (讜讘讘"讘 驻讞 讘) 拽砖讛 注讜谞砖谉 讻讜' 砖讝讛 谞讗诪专 讘讛谉 讗诇 讜讝讛 谞讗诪专 讘讛谉 讗诇讛 诪讻诇 讗诇讜 谞专讗讛 诇讻讗讜专讛 住转讬专讛 诇诪砖"讻 讛诪讚拽讚拽讬诐 讚讗讜转讬讜转 讛讗诪谞转讬"讜 谞讬转讜住驻讜转 诇驻注诪讬诐 诇讛拽讟讬谉 讛注谞讬谉 注讬' 爪讛"转 讘讬讜"讚 诇讗讜转讬讜转:



讙诪' 砖谞讗诪专 诪讛专 爪讜注讛 诇讛驻转讞. 讜讻转讬讘 讘转专讬讛 讜诇讗 讬诪讜转 诇砖讞转:



讙诪' 诇讗 诇谞讜 讻讜' 讗诪专 讞谞谞讬讛 讻讜'. 注讬讬谉 (诇注讬诇 拽讬讝) 专注"讗 讞谞谞讬讛 讻讜' 讛诐 讗诪专讜 讻讜':



讘专砖讘"诐 讚"讛 讜专讬"讗 谞砖诪转. 讜拽讘注讜讛讜 诇讗讞专 讛诇诇 讛讙讚讜诇 砖爪专讬讱 诇讗讜诪专讜 讻讜'. 讻爪"诇:



专砖讘"诐 讚"讛 讛诪拽讘诇 诇讛"专. 讜诪讗诪讬谞讜 注诇 讞讘讬专讜 讜诪讬讛讜 讗注"讙 讻讜'. 讻爪"诇 讜讻"讛 讘注"讬:





讛讙讛讜转 讬注讘"抓

拽砖讬谉 诪讝讜谞讜转讬讜 砖诇 讗专诐 讬讜转专 诪谉 讛讙讗讜诇讛. 谞"讘 砖诇 讬讞讬讚 诪爪专讛:





讘谉 讬讛讜讬讚注

诪执驻旨职谞值讬 砖讈侄讛址拽旨指讚讜止砖讈 讘旨指专讜旨讱职 讛讜旨讗 讬讜止砖讈值讘 讘旨职专讜旨诪讜止 砖讈侄诇 注讜止诇指诐, 讜旨诪职讞址诇旨值拽 诪职讝讜止谞讜止转 诇职讻指诇 讘旨职专执讬旨指讛. 谞专讗讛 诇讬 讘住"讚 专讜旨诪讜止 砖讈侄诇 注讜止诇指诐 诪讚转 讛讞住讚 砖讛讜讗 专讗砖 砖讘注讛 住驻讬专讜转 讛讘谞讬谉. 讗讜 讬讜讘谉 讘住"讚 专讜旨诪讜止 砖讈侄诇 注讜止诇指诐 拽讗讬 注诇 讛讗爪讬诇讜转 砖讛讬讗 注诇讬讜谞讛 讘讻诇 注讜诇诐 诪谉 讗讘讬"注 [讗爪讬诇讜转, 讘专讬讗讛, 讬爪讬专讛, 注砖讬讛] 讻讬 讬讚讜注 讘讻诇 注讜诇诐 诪谉 讗讘讬"注 讬砖 讘讜 讚' 注讜诇诪讜转 讗讘讬"注 讜讻诇 讛砖驻注讛 转砖转诇砖诇 诪谉 讛讗爪讬诇讜转. 讗讜 讬讜讘谉 讘住"讚 讚讛砖驻注 讘讗 注诇 讬讚讬 讛转讞讘专讜转 讬住讜讚 讜诪诇讻讜转, 讜诇讻谉 '讬住讜讚 诪诇讻讜转' 注讜诇讛 诪住驻专 '注讜砖专' [讬住讜讚 80 + 诪诇讻讜转 496 = 注讜砖专 576] 讜讗讜转 讛' 讻爪讜专转 讚"讜 专讜诪讝转 诇讞讬讘讜专 讬住讜讚 讜诪诇讻讜转, 讜诇讻讱 讗诪专 (讘专讗砖讬转 诪讝, 讻讙) '讛值讗 诇指讻侄诐 讝侄专址注 讜旨讝职专址注职转侄旨诐 讗侄转 讛指讗植讚指诪指讛'. 讜讬讚讜注 讚讛诪诇讻讜转 谞拽专讗转 '讛讬讻诇' [65] 砖讛讜讗 诪住驻专 住"讛 讘住讜讚 (讞讘拽讜拽 讘, 讻) '讜址讛殖' 讘职旨讛值讬讻址诇 拽指讚职砖讈讜止 '讛址住' [65] 诪执驻指旨谞指讬讜 讻指旨诇 讛指讗指专侄抓' 讜诇讻谉 砖诐 '讗讚谞讬' [65] 砖诪住驻专讜 住"讛 讛讜讗 讘诪诇讻讜转, 讜讛讬住讜讚 谞拽专讗 '讻诇' 讜诇讻谉 讬讜住祝 讛爪讚讬拽 注"讛 砖讛讜讗 讘讬住讜讚 谞拽专讗 讻诇讻诇 讘讚讘专讬 讛讬诪讬诐. 讜谞诪爪讗 讬住讜讚 讜诪诇讻讜转 讛诐 住"讛 讜讻"诇, 讜讛诐 谞专诪讝讬诐 拽讜讚诐 讗讜转讬讜转 '注讜止诇指诐' 讻讬 拽讜讚诐 注讜诇诐 讬砖 '住讛讻诇'.
讜诇讝讛 讗诪专 讬讜止砖讈值讘 讘旨职专讜旨诪讜止 砖讈侄诇 注讜止诇指诐, 专讜爪讛 诇讜诪专 讘讛转讞讘专讜转 讬住讜讚 讜诪诇讻讜转 讛专诪讜讝讬诐 讘讗讜转讬讜转 专讜旨诪讜止 砖讈侄诇 注讜止诇指诐 讻诇讜诪专 拽讜讚诪讬谉 诇讗讜转讬讜转 注讜诇诐 讜诪讞诇拽 砖驻注 诪讝讜谞讜转 诇讻诇 讘专讬讛. 讜讘讝讛 谞讬讞讗 诪讛 砖拽讜专讬谉 讗讜转讜 '讛址诇旨值诇 讛址讙旨指讚讜止诇' 讻讬 讛址诇旨值诇 诪住驻专 [65] 住"讛 专诪讝 诇诪诇讻讜转 讜讙讚讜诇 专诪讝 诇讬住讜讚 讛谞拽专讗 讙讚讜诇 讻谞讜讚注.



砖讈侄讙旨讜止讘侄讛 讞讜止讘指转讜止 砖讈侄诇 讗指讚指诐 讘旨职讟讜止讘指转讜止. 谞诪爪讗 讙讘讬讬转 讛讞讜讘 讻讬讜谉 砖讛讬讗 谞注砖讬转 讘讛砖讙讞转讜 讬转讘专讱, 讛谞讛 讛讬讗 讟讜讘 讜诇讗 专注, 讜讗诐 转谞讬讞 讗讞讚 注诇 诪住驻专 讞讜止讘 [16] 讬讛讬讛 诪住驻专 讟讜止讘 [17] 讻诇讜诪专 转爪讬讬专 讘讚注转讱 讻讬 讙讘讬讬转 讛讞讜讘 讛讬讗 讘讛砖讙讞转 讗值诇 讗讞讚, 讜讘讝讛 讬讛讬讛 诇讱 讟讜讘!
讜讝讛讜 砖谞讗诪专 (转讛诇讬诐 讬讚, 讙) '讗值讬谉 注止砖值讉讛 讟讜止讘 讗值讬谉 讙址旨诐 讗侄讞指讚', 讜专讜爪讛 诇讜诪专 讗讬谉 诪讬 砖注讜砖讛 讘讚注转讜 讗转 讛讞讜讘 诪住驻专 讟讜讘 讘砖讘讬诇 砖讗讬谞讜 诪讜讚讛 讘讛砖讙讞转 讗值诇 讗讞讚 砖讛讜讗 讬转讘专讱 讬讞讬讚讜 砖诇 注讜诇诐 讚讛讻诇 谞注砖讛 讘讛砖讙讞转讜 讜职讻指旨诇 诪址讛 讚职旨注指讘执讬讚 专址讞职诪指谞指讗 诇职讟址讘 注指讘执讬讚. 讜诇讻谉 讗诪专 讛转谞讗 (诪砖谞讛 讗讘讜转 讙, 讟讜) '讜旨讘职讟讜旨讘 讛指注讜止诇指诐 谞执讚旨讜止谉' 讻诇讜诪专 砖讙讜讘讛 讞讜讘 砖诇 讗讚诐 讘讟讜讘 砖诇讜.



注指砖讈执讬专 讘旨职砖讈讜止专讜止, 注指谞执讬 讘旨职砖讉值讬讜止. 讬砖 诇讛拽砖讜转 讗讬谉 讙讘讬讬讛 讝讜 注讜诇讛 讘诪砖拽诇 讗讞讚 讚讛注谞讬 砖讜讜讛 讗爪诇讜 讛砖讛 讻谞讙讚 诪讛 砖砖讜讜讬诐 诪讗讛 砖讜讜专讬诐 讗爪诇 讛注砖讬专?
讜谞专讗讛 诇讬 讘住"讚 讚讛注砖讬专 爪专讬讱 诇讛拽诇 讘注讜谞砖讜 讘讗讬讝讛 注讜讜谞讜转 讗砖专 讛注讜砖专 砖诇讜 诪住讘讘 讗讜转诐 诇讜, 讚讛讬爪专 讛专注 注讜砖讛 诪爪讜讚讛 讙讚讜诇讛 讘注讜砖专 诇讗讚诐 诇讘讟诇讜 诪注讘讜讚转 讛拽讜讚砖 讜诇讛注讘讬专讜 讘讻诪讛 诪讬谞讬 讗讬住讜专讬谉. 讜诇讝讛 讗诪专 讛转谞讗 (诪砖谞讛 讗讘讜转 讙, 讗) '讜职诇执驻职谞值讬 诪执讬 讗址转指旨讛 注指转执讬讚 诇执转值旨谉 讚执旨讬谉 讜职讞侄砖职讈讘旨讜止谉' 讻讬 诇讻诇 讚执旨讬谉 爪专讬讱 讞侄砖职讈讘旨讜止谉 讻驻讬 注专讻讜 砖诇 讗讚诐.
讜注讜讚 谞专讗讛 诇讬 讻讬 讙讘讬讬讛 讝讜 讗讬谞讛 讘住讜讙 讙讘讬讬讛 诪诪砖 讗诇讗 讛讬讗 讘住讜讙 驻讚讬讜谉, 砖讛讗讚诐 专讗讜讬 诇驻讚讜转 注爪诪讜 讘注讜诇诐 讛讝讛 讘谞驻砖 讘注诇 讞讬 讜诇讻谉 讛注砖讬专 讬驻讚讛 讘谞驻砖 讘讛诪讛 讙住讛 讜讛注谞讬 讘谞驻砖 讘讛诪讛 讚拽讛 讜讛讗诇诪谞讛 讘谞驻砖 注讜祝 讻讬 砖诇讜砖讛 诪讬谞讬 谞驻砖讜转 讘注诇讬 讞讬讬诐 谞诪爪讗讬诐 讘注讜诇诐 讜诇讗 讬讜转专.
讜诪讛 砖讗诪专 '讬指转讜止诐 讘旨职讘值讬爪指转讜止' 讬砖 诇讛拽砖讜转 讜讛诇讗 讚诪讬 讘讬爪讛 拽诇讬诐 诪讚诪讬 转专谞讙讜诇转 讜讛讜讛 诇讬讛 诇讛讝讻讬专 讝讛 讘讗讞专讜谞讛? 讜谞专讗讛 诇讬 讘住"讚 专爪讛 诇诪谞拽讟 讻讗专讞讛 讚拽专讗 诇讛拽讚讬诐 讛讬转讜诐 诇讗诇诪谞讛 讜讙诐 讻讚讬 诇讛讝讻讬专讜 讗讞专 讛讝讻专讬诐 砖讛诐 注砖讬专 讜注谞讬 讚讘讝讻专讬诐 讗讬讬专讬 讻讬 讛谞砖讬诐 讗讬谉 诇讛诐 诪砖诇讛诐 讻诇讜诐 讚讗驻讬诇讜 砖讬砖 诇讛诐 谞讻住讬 诪诇讜讙 爪讗谉 讜砖讜讜专讬诐 讛诐 诪砖讜注讘讚讬诐 诇讘注诇 砖讛驻讬专讜转 砖诇讜.



拽指砖讈执讬谉 诪职讝讜止谞讜止转指讬讜 砖讈侄诇 讗指讚指诐 讻旨执驻职诇址讬执诐 讻旨职讬讜止诇值讚指讛. 拽砖讛 讗诐 讛讻驻诇讬讬诐 讛讜讗 注诇 讻诪讜转 讛爪注专 讗讬讱 讬讛讬讜 砖拽讜诇讬诐 讻驻讬诇讬诐 讘诪讗讝谞讬诐 讜讛诇讗 讗讬谉 讻诇 讛注谞讬讬谞讬诐 砖讜讬诐?
讜谞专讗讛 诇讬 讘住"讚 讛讻驻诇讬讬诐 诇讗 拽讗讬 注诇 讻诪讜转 讛爪注专 讗诇讗 拽讗讬 注诇 讛讙讜祝 讚讻讗谉 讛爪注专 讘讙讜祝 讗讞讚 讜讻讗谉 转专讬 讙讜驻讬 讚讘诇讬讚讛 专拽 讛讗砖讛 诪爪讟注专转 讗讘诇 讛讘注诇 讗讬谞讜 诪专讙讬砖 讘讙讜驻讜 拽讜砖讬 讜爪注专 讻诇讜诐 讗讘诇 讘拽讜砖讬 讛诪讝讜谞讜转 讛爪注专 讬讙讬注 诇讙讜祝 讛讗讬砖 讜诇讙讜祝 讗砖转讜 砖讛讬讗 诪爪驻讛 诇诪讝讜谞讜转 砖讬讘讬讗 诇讛 讜砖谞讬讛诐 诪专讙讬砖讬诐 讘爪注专 讛专注讘讜谉 讜讛讞住专讜谉.



拽指砖讈执讬谉 诪职讝讜止谞讜止转指讬讜 砖讈侄诇 讗指讚指诐 讻旨执拽职专执讬注址转 讬址诐 住讜旨祝. 讻转讘 讛讙讗讜谉 注讬讜谉 讬注拽讘 讝"诇 讘诪讚专砖 专讘讛 讗诪专讜 (讘专讗砖讬转 专讘讛 讻, 讻讘) '讙讚讜诇讛 [驻专谞住讛] 诪拽专讬注转 讬诐 住讜祝' 讜讘讝讜讜讙 讗讬砖 讜讗砖讛 讗诪专讜 (住讜讟讛 讘.) '拽砖讛 诇讝讜讜讙诐 讻拽专讬注转 讬诐 住讜祝' 讜讛拽砖讛 讚讗讬转讗 讘诪讚专砖 (讘专讗砖讬转 专讘讛 住讛 , 讬讟) 注诇 驻住讜拽 (讘专讗砖讬转 讻讝, 讻) '诪址讛 讝侄旨讛 诪执讛址专职转指旨 诇执诪职爪止讗 讘职旨谞执讬' 讗诪专 诇讜 讗诐 诇讝讬讜讜讙讱 讛诪爪讬讗 诇讱 讚讻转讬讘 (讘专讗砖讬转 讻讚, 讬讘) '讛址拽职专值讛 谞指讗 诇职驻指谞址讬 讛址讬旨讜止诐' 诇诪讗讻诇讱 鈥� 注诇 讗讞转 讻诪讛 讜讻诪讛! 诪砖诪注 讚诪讗讻诇 砖讛讜讗 诪讝讜谞讜转 讛讜讗 拽诇 讬注讜讬谉 砖诐.
讜谞专讗讛 诇讬 讘住"讚 讛讗 讚讗诪专讜 诪讝讜谞讜转 拽砖讬诐 讻拽专讬注转 讬诐 住讜祝 讛讬讬谞讜 诪讝讜谞讜转 转讚讬专讬谉 砖诇 讻诇 讬讜诐 讜讬讜诐 讗讘诇 讚专讱 诪拽专讛 住注讜讚讛 讗讞转 诇砖注转讛 讗驻砖专 诇诪爪讜讗 讘谞拽诇 讜讗讬谉 讝讛 讘讻诇诇 讛拽讜砖讬, 讜讬注拽讘 讗讘讬谞讜 注"讛 讚讘专 注诇 住注讜讚讛 讜诪讗讻诇 诇讬讜诐 讗讞讚 砖讛讜讗 讚专讱 诪拽专讛 讜讘讜讚讗讬 讝讛 拽诇 诪谉 讛讝讜讜讙 诇诪爪讜讗 诇讜 讗砖讛 砖讛讬讗 讛谞讗讛 转诪讬讚讬转 诇讻诇 讛讬诪讬诐.
讜注讜讚 谞专讗讛 诇讬 讘住"讚 讚诇讗 讗诪专讜 拽砖讬诐 诪讝讜谞讜转 讻拽专讬注转 讬诐 住讜祝 讗诇讗 诇讗讜转诐 讘谞讬 讗讚诐 砖讛诐 注谞讬讬诐 砖讗讬谉 诇讛诐 拽专拽注讜转 讜拽专谉 拽讬讬诐 砖讬转驻专谞住讜 诪诪谞讜 讗诇讗 讛讜讗 讬讜爪讗 诇驻注诇讜 讜诇注讘讜讚转讜 注讚讬 注专讘 讻讚讬 诇诪爪讜讗 专讬讜讞 砖讬驻专谞住 诪诪谞讜 讛讜讗 讜讘谞讬 讘讬转讜, 讗讘诇 讗讚诐 砖讛讜讗 注砖讬专 砖讻讘专 讬砖 诇讜 拽专拽注讜转 讜爪讗谉 讜讘拽专 讜谞讻住讬诐 专讘讬诐 讛谉 砖讘讗讜 诇讜 诪谉 讻讞 诪讝诇讜 讛谉 砖讘讗讜 诇讜 讘讬专讜砖讛 讗讬谉 诇讝讛 砖讜诐 拽讜砖讬 讘诪讝讜谞讜转, 讻讬 讝讛 讬砖 诇讜 专讬讜讞 讙讚讜诇 诪爪讚 讛讟讘注 砖讛讜讗 讚讬 讜讛讜转专 诇驻专谞住转讜. 讜讗爪诇 讬爪讞拽 讗讘讬谞讜 注"讛 讛讻讬 讛讜讛 砖讻讘专 讛讬讛 诪讘讜专讱 讘注讜砖专 讛谉 砖讛谞讞讬诇讜 讗讘讬讜 讚讻转讬讘 讘讗讘专讛诐 (讘专讗砖讬转 讻讚, 诇讛) 讜址讬执旨讙职讚指旨诇 讜址讬执旨转侄旨谉 诇讜止 爪止讗谉 讜旨讘指拽指专 讜职讻侄住侄祝 讜职讝指讛指讘 讜址注植讘指讚执诐 讜旨砖职讈驻指讞止转 讜旨讙职诪址诇执旨讬诐 讜址讞植诪止专执讬诐 讜讻讜' 讜址讬执旨转值旨谉 诇职讬执爪职讞指拽 讗侄转 讻指旨诇 讗植砖侄讈专 诇讜止, 讜讛谉 砖讙诐 诇讜 讘讬专讱 讛砖诐 讬转讘专讱 讚讻转讬讘 (讘专讗砖讬转 讻讜, 讬讘) 讜址讬执旨讝职专址注 讬执爪职讞指拽 讘指旨讗指专侄抓 讛址讛执讜讗 讜址讬执旨诪职爪指讗 讘址旨砖指旨讈谞指讛 讛址讛执讜讗 诪值讗指讛 砖职讈注指专执讬诐 讜址讬职讘指专植讻值讛讜旨 讛殖' 诇讻谉 讗爪诇讜 诇讗 讛讜讛 拽讜砖讬 诪讝讜谞讜转 讻诇诇 讜诇讗 讛讜爪专讱 讗讜转讜 讛讬讜诐 诇爪讬讚 讘砖讘讬诇 砖讗讬谉 诇讜 诪讛 诇讗讻讜诇 讚讛讗 讗诪专讛 讗讜转讜 讛讬讜诐 专讘拽讛 讗诪谞讜 注"讛 (讘专讗砖讬转 讻讝, 讟) 诇侄讱职 谞指讗 讗侄诇 讛址爪止旨讗谉 讜职拽址讞 诇执讬 诪执砖指旨讈诐 砖职讈谞值讬 讙职旨讚指讬值讬 注执讝执旨讬诐 讟止讘执讬诐 讜专拽 专爪讛 砖讬讘讬讗讜 诇讜 爪讬讚 讻讚讬 砖讬讛讬讛 讘讝讛 讛讻谞讛 诇讘专讻讛, 讜诇讻谉 讗诪专 诇讜 '诇讝讜讜讙讱 讛诪爪讬讗 诇讱' 专爪讜谞讱 讜讻诇 砖讻谉 讚诇讗讻讬诇转讱 讬诪爪讬讗 诇讱 讻专爪讜谞讱 砖专爪讬转 讛讬讜诐 讘爪讬讚.
讜注讜讚 谞专讗讛 诇讬 讚诪讛 砖讗诪专 拽砖讬诐 讛诪讝讜谞讜转 讛讬讬谞讜 讘讘谞讬 讗讚诐 讘注诇讬 注讜谞讜转 砖注讜谞讜转诐 诪注讻讘讬诐 讛驻专谞住讛 砖诇讛诐 讗讘诇 讘爪讚讬拽讬诐 讙诪讜专讬诐 砖讗讬谉 诇讛诐 砖讜诐 讞讟讗 诪注讻讘 诇讗 讗转诪专 讛讗讬, 讜诇讻谉 诇讬讻讗 拽讜砖讬讗 诪讛讱 讚讬爪讞拽 讗讘讬谞讜 注"讛 讜讻谉 诪驻讜专砖 讘讛专讬"祝 讝"诇 讚讛拽讜砖讬 讛讜讗 诪爪讚 讛拽讟专讜讙, 讜注讜讚 讘诇讗讜 讛讻讬 诇讬讻讗 拽讜砖讬讗 诪讛讱 讚拽砖讛 诇讝讜讜讙诐 讻拽专讬注转 讬诐 住讜祝 讚讛转诐 (住讜讟讛 讘.) 讗讬讬专讬 讘讝讜讜讙 砖谞讬, 讜讙讘讬 讬爪讞拽 讗讘讬谞讜 注"讛 讛讜讛 讝讜讜讙 专讗砖讜谉.



砖讈侄谞旨侄讗直诪址专: (转讛诇讬诐 拽诇讜, 讻讛) "谞止转值谉 诇侄讞侄诐 诇职讻指诇 讘旨指砖讉指专", 讜职住指诪执讬讱职 诇值讬讛旨: (转讛诇讬诐 拽诇讜, 讬讙) "诇职讙止讝值专 讬址诐 住讜旨祝 诇执讙职讝指专执讬诐". 讛拽砖讛 诪讛专砖"讗 讝"诇 讜讛诇讗 讻诪讛 拽专讗讬 讗驻住讬拽讜 讘谞讬讬讛讜 讜讗讬 诪砖讜诐 讚讘讞讚 诪讝诪讜专讗 谞讬谞讛讜 讗诐 讻谉 讛讜讛 诇讬讛 诇诪讬诪专 拽砖讬谉 诪讝讜谞讜转 讻讘专讬讗转 砖诪讬诐 讜讗专抓 讜讻诪讻转 讘讻讜专讜转 讜讻讻诇 讗讜转诐 谞住讬诐 讛讻转讜讘讬诐 讘讗讜转讜 诪讝诪讜专? 讬注讜讬谉 砖诐.
讜谞专讗讛 诇讬 讘住"讚 讚讘讘专讬讗转 砖诪讬诐 讜讗专抓 诇讬讻讗 砖讜诐 拽讜砖讬 诇驻谞讬讜 讬转讘专讱 讛诪诪爪讬讗 讬砖 诪讗讬谉 讜讗讬谉 诪注爪讜专 讗诇讬讜 讛址讛讜旨讗 讗指诪址专 讜职诇止讗 讬址注植砖侄讉讛?! 讜讻谉 谞住讬诐 砖诇 讻讘讜砖 住讬讞讜谉 讜注讜讙 诇讗 讛讬讛 讘讛诐 拽讜砖讬 讻讬讜谉 讚讬砖专讗诇 讛讬讜 专讗讜讬讬诐 诇谞住讬诐 讗诇讜 讘讗讜转讜 讝诪谉, 讜讻谉 诪讻转 讘讻讜专讜转 诇讗 讛讬讛 讘讛诐 拽讜砖讬 砖讛讬讜 诇爪讜专讱 讛讬爪讬讗讛 讗讞专 砖讛讘讟讬讞 诇讛讜爪讬讗诐 讜驻专注讛 诪住专讘 讛讬讛 讗讘诇 拽专讬注转 讬诐 住讜祝 讛讬讛 讘讛 拽讜砖讬 诪爪讚 讬砖专讗诇 砖讗诪专讜 讛诪讘诇讬 讗讬谉 拽讘专讬诐 讜谞诪爪讗 讚诇讗 讛讬讛 讘讛诐 讗诪谞讛 讻讗砖专 讛讬讛 诇讛诐 讘诪爪专讬诐 讚讻转讬讘 (砖诪讜转 讚, 诇讗) '讜址讬址旨讗植诪值谉 讛指注指诐' 讜讻讬讜谉 讚讛讬讛 注诇讬讛诐 拽讟专讜讙 讙讚讜诇 谞讞砖讘 拽专讬注转 讬诐 住讜祝 诇拽讜砖讬 讙讚讜诇 讜诇讻讱 讚讬诪讛 讝讛 诇拽专讬注转 讬诐 住讜祝 讜讚专砖 讜住诪讬讱 诇讬讛 诇讙讜讝专 讬诐 住讜祝 诇讙讝专讬诐.
讜注讜讚 谞专讗讛 诇讬 讘住"讚 诪讛 讚住诪讱 驻住讜拽 '谞止转值谉 诇侄讞侄诐' 诇驻住讜拽 '诇职讙止讝值专 讬址诐 住讜旨祝 诇执讙职讝指专执讬诐' 诪驻谞讬 砖讗诇讜 讻"讜 驻住讜拽讬诐 砖诇 讛诪讝诪讜专 讛谞讝讻专 讻诇 驻住讜拽 讗诪专讜 诪诇讗讱 讗讞讚 砖讛诐 注诇 住讜讚 讗讘讙"讚, 讜驻住讜拽 '诇职讙止讝值专 讬址诐 住讜旨祝' 讗诪专讜 诪诇讗讱 砖砖诪讜 诪讛讙讘讬讗诇 讜驻住讜拽 '谞止转值谉 诇侄讞侄诐' 讗诪专讜 诪诇讗讱 砖砖诪讜 转讜诪讻讬讗诇 讜讻谞讝讻专 讘住驻专 讞住讬讚讬诐, 谞诪爪讗 讝讛 讘讗讜转 诪"诐 讜讝讛 讘讗讜转 转讬"讜 砖讛诐 住诪讜讻讬诐 讝讛 诇讝讛 讘讞讜转诐 讗直诪侄转 讚讗诇驻讗 讘讬转讗, 讚讬讚讜注 讻讬 讗讜转讬讜转 讗诪转 讛诐 专讗砖 讜转讜讱 讜住讜祝 讚讗诇驻讗 讘讬转讗 讻讗砖专 转讻谞讬住 诪谞爪驻"讱 讘驻谞讬诐 讜注诇讬讛诐 谞讗诪专 (转讛诇讬诐 驻讛, 讬讘) '讗直诪侄转 诪值讗侄专侄抓 转执旨爪职诪指讞' 讜谞诪爪讗 诇驻讬 讝讛 驻住讜拽 '谞止转值谉 诇侄讞侄诐 诇职讻指诇 讘旨指砖讉指专' 砖讛讜讗 讘讗讜转 转讬"讜 讛讜讗 住诪讜讱 讘讞讜转诐 讗直诪侄转 诇驻住讜拽 '诇职讙止讝值专' 砖讛讜讗 讘讗讜转 诪"诐 讜诇讻讱 讚专讬砖 讜住诪讬讱 诇讬讛 讘讛讗讬 拽专讗.
讗讬 谞诪讬 讻"讜 驻住讜拽讬诐 讛谞讝讻专讬诐 讛诐 讻谞讙讚 讬"讙 诪讻讬诇谉 讚专讞诪讬 砖诇 '诪执讬 讗值诇 讻指旨诪讜止讱指' 讜讬"讙 诪讬讚讜转 砖诇 '讗值诇 专址讞讜旨诐 讜职讞址谞旨讜旨谉' 砖讛诐 讛爪讬谞讜专讜转 讜讻诇讬诐 砖诇 讬"讙 诪讻讬诇谉 讚专讞诪讬, 讜谞诪爪讗 驻住讜拽 '诇职讙止讝值专' 讛讜讗 讻谞讙讚 诪讝诇 讛讬"讙 砖讛讜讗 讛谞拽专讗 '诪执讬诪值讬 拽侄讚侄诐', 讜驻住讜拽 '谞止转值谉 诇侄讞侄诐' 讻谞讙讚 诪讚讛 讬"讘 砖诇 '讜职讞址讟指旨讗指讛' 讜谞诪爪讗 砖讛诐 住诪讜讻讬诐 讝讛 诇讝讛 诪讞诪转 讛转诇讘砖讜转 讛谞讝讻专 讗砖专 (讗讬讜讘 诪讗, 讞) '讗侄讞指"讚 讘职旨讗侄讞指"讚 讬执讙址旨砖讈讜旨' 讻讬 讛讬"讘 讛讜讗 住诪讜讱 诇讬"讙.
讜讘讝讛 讬转讜专抓 讚拽讚讜拽 讚讛讜讛 诇讬讛 诇诪讬诪专 '诇职讙止讝值专 讬址诐 住讜旨祝' 讜住诪讬讱 诇讬讛 '谞止转值谉 诇侄讞侄诐' 砖讬转诇讛 讛转讞转讜谉 讘注诇讬讜谉? 讜讘讝讛 谞讬讞讗 砖讗诪专 诇讛驻讱 诪驻谞讬 讻讬 驻住讜拽 '谞止转值谉 诇侄讞侄诐' 讛讜讗 讬"讘 讘诪讚专讙讛 砖诇讜 讜驻住讜拽 '诇职讙止讝值专' 讛讜讗 讬"讙 讘诪讚专讙讛 砖诇讜.



讻旨值讬讜指谉 砖讈侄讗指诪址专 诇讜止: (讘专讗砖讬转 讙, 讬讟) "讘旨职讝值注址转 讗址驻旨侄讬讱指 转旨止讗讻址诇 诇侄讞侄诐", 谞执转职拽指专职专指讛 讚旨址注职转旨讜止. 谞专讗讛 诇讬 讘住"讚 讚讻讜谞转讜 讬转讘专讱 诪注讬拽专讗 讗讬谞讜 诇讗讻讜诇 注砖讘讬诐 诪诪砖 讗诇讗 专讜爪讛 诇讜诪专 砖诇讗 转讜爪讬讗 诇讜 讛讗专抓 讙诇讜住拽讗讜转 砖讬讗讻诇 讘诇讬 讟讜专讞 讗诇讗 转讜爪讬讗 砖讘诇讬诐 砖讚讜诪讬谉 诇注砖讘 讛砖讚讛 讜讬讛讬讜 诇讞诐 讗讞专 讟讜专讞 讛专讘讛, 讜讛讜讗 讛讘讬谉 '注砖讘 诪诪砖' 讜讗讞专 讻讱 驻讬专砖 诇讜 讛讻讜讜谞讛 砖讈侄讘旨职讝值注址转 讗址驻旨侄讬讱指 转旨止讗讻址诇 诇侄讞侄诐 讜诇讗 转讜爪讬讗 诇讱 诇讞诐 讙诪讜专 讜砖诇诐. 讜讗诪专 讗讘讬讬: 讗址讻旨址转旨执讬 诇指讗 驻旨址诇职讟执讬谞指谉 诪谉 驻砖讟 讚讘专讬 讛讙讝专讛 讚讗讜讻诇讬诐 注砖讘 诪诪砖.
讜诪讛 砖讗诪专 专讬砖 诇拽讬砖 '讗址砖讈职专值讬谞讜旨 讗执诐 注指诪址讚职谞讜旨 讘旨指专执讗砖讈讜止谞指讛' 专讜爪讛 诇讜诪专 拽讜讚诐 讞讟讗 讗讚诐 讛专讗砖讜谉, 专讜爪讛 诇讜诪专 讗祝 注诇 讙讘 讚讗讞专 讛讞讟讗 讛专讜讜讞谞讜 砖讻专 讛专讘讛 诪谉 讛讘讬专讜专 讜讛转讬拽讜谉 讗砖专 讗谞讞谞讜 注讜砖讬诐, 注诐 讻诇 讝讛 讗砖专讬谞讜 讗诐 诇讗 讛讬讬谞讜 爪专讬讻讬诐 诇讝讛 诪驻谞讬 砖讗讬谉 讗谞讞谞讜 讘讟讜讞讬诐 讘注爪诪讬谞讜 诇爪讗转 讬讚讬 讞讜讘转谞讜 讻转讬拽讜谉 讜讘讬专讜专 讻专讗讜讬.
讜诇讙专住转 '砖讈侄诇旨止讗 注指诪址讚职谞讜旨 讘旨指专执讗砖讈讜止谞指讛' 谞专讗讛 诇讬 讛讻讜讜谞讛 讻讬 讗讚诐 讛专讗砖讜谉 砖讟注诐 讟注诐 讛诪谞讜讞讛 讜讛砖诇讜讛 讘讗讻讬诇讛 讜砖转讬讛 砖讛讬讛 诇讜 拽讜讚诐 讛讞讟讗, 讛谞讛 讘讜讚讗讬 讗讞专 讛讞讟讗 砖讛讜爪专讱 诇讬讙讬注讛 专讘讛 讜讛诇讻讛 诪诪谞讜 讗讜转讛 讛诪谞讜讞讛 讜讛砖诇讜讛 讛讬讛 拽砖讛 注诇讬讜 讛讚讘专 讻诪讜讜转 诪驻谞讬 砖讟注诐 讟注诪讛 砖诇 诪谞讜讞讛, 诪讛 砖讗讬谉 讻谉 讗谞讞谞讜 砖诇讗 讟注诪谞讜 讟注诪讛 砖诇 讗讜转讛 讛诪谞讜讞讛 诇讗 讗讻驻转 诇谞讜 讻诇 讻讱 讘讬讙讬注讛 砖讬砖 诇谞讜 注转讛 讜诇讻谉 讗砖专讬谞讜 诪爪讚 讝讛.



讜旨讻职转执讬讘 讘旨址转职专值讬讛旨: (砖诪讜转 讻讙, 讗) "诇止讗 转执砖旨讉指讗 砖讈值诪址注 砖讈指讜职讗". 谞专讗讛 诇讬 专讗砖讬 转讬讘讜转 砖讈职诇止砖讈侄转 [诇止讗 转执砖旨讉指讗 砖讈值诪址注 砖讈指讜职讗] 专诪讝 注诇 砖诇砖转 讚讘专讬诐 讛谞讝讻专讬诐 讛址诪职住址驻旨值专 讜职讛址诪职拽址讘旨值诇 讜职讛址诪旨值注执讬讚 砖讈侄拽侄专 讜讛讟注诐 讚诪讘讝讛 讛诪讜注讚讜转 讻讗讬诇讜 注讜讘讚 注讘讜讚讛 讝专讛 诪砖讜诐 讚讗诪专讜 专讘讜转讬谞讜 讝"诇 讛诪讜注讚讜转 谞转谞讜 讘砖讘讬诇 转拽讜谉 讛注讙诇.



讜职讻执讬 诪值讗址讞址专 讚旨职讗执讬讻旨指讗 "讛址诇旨值诇 讛址讙旨指讚讜止诇", 讗址谞指谉, 诪址讗讬 讟址注职诪指讗 讗址诪职专执讬谞指谉 讛址讗讬? 诪执驻旨职谞值讬 砖讈侄讬旨值砖讈 讘旨讜止 讞植诪执砖旨讈指讛 讚旨职讘指专执讬诐. 驻讬专砖 专砖"讬 讚诪讬讬专讬 谞诪讬 讘注谞讬谉 讙讗讜诇讛. 讜谞专讗讛 诇讬 讘诪转谉 转讜专讛 讗讬讻讗 注谞讬谉 讙讗讜诇讛 讚谞注砖讜 讞讬专讜转 诪诪诇讗讱 讛诪讜讜转, 讞讬专讜转 诪砖注讘讜讚 诪诇讻讬讜转.
讜诪讛 砖讗诪专 转职讞执讬旨址转 讛址诪旨值转执讬诐 讚旨执讻职转执讬讘 (转讛诇讬诐 拽讟讝, 讟) 讗侄转职讛址诇值旨讱职 诇执驻职谞值讬 讛殖', 谞专讗讛 诇讬 讘住"讚 讗讜转讬讜转 诇驻谞讬 砖诐 讛讜讬"讛 讛诐 '讻讜讝讜' 讜讘砖诐 讝讛 谞驻转讞讬诐 讛拽讘专讜转 讘转讞讬讬转 讛诪转讬诐 讻诪讜 砖讗诪专讜 讛诪拽讜讘诇讬诐 讝"诇.



讜旨诇职驻执讬 砖讈侄讗值讬谉 讛址拽旨指讚讜止砖讈 讘旨指专讜旨讱职 讛讜旨讗 诪职拽址驻旨值讞址 砖讉职讻址专 讻旨指诇 讘旨职专执讬旨指讛. 讗祝 注诇 讙讘 讚讘诪诇讗讻讬诐 诇讬讻讗 砖讻专 诪驻谞讬 砖讗讬谉 诇讛诐 诪注讻讘 诪爪讬讚诐, 谞专讗讛 诇讬 讚讚讘专 讝讛 砖爪专讬讱 诇讬专讚 诇注讜诇诐 讛转讞转讜谉 讜诇讛转诇讘砖 讘讙讜祝 讞诪专讬 拽砖讛 诇诪诇讗讱 诪爪讚 讟讘注讜 讜诪讝讙讜, 讜诇讻谉 讘讻讛讗讬 讙讜讜谞讗 讬砖 诪注讻讘 诇诪诇讗讱 诪爪讚 诪讝讙讜 讜诇讻讱 讻讬讜谉 讚拽讘诇 诇注砖讜转 讻谉 讬砖 诇讜 砖讻专 砖专爪讛 讘讚讘专 讛拽砖讛 诇讜 讘注讘讜专 讗讛讘转讜 讘爪讚讬拽.



转旨执讝职讻旨侄讛 讜职转址爪旨执讬诇 砖讈职诇止砖讈指讛 诪执讘旨职谞值讬 讘旨指谞指讬讜.  拽砖讛 专讗讜讬 砖讬爪讬诇 讗讞讚 讚讜拽讗 讘砖讻专 讚讘专 讝讛 砖讘拽砖 诇讛爪讬诇 讻讬 讗讞讚 讛讬讛 讗讘专讛诐, 讜讗诐 讻讬 讗讘专讛诐 讗讘讬谞讜 注"讛 讛讬讛 讙讚讜诇 诪讗讚 讘诪注诇讛 讜诇讗 讬住驻讬拽 讗讞讚 讻谞讙讚讜 讛谞讛 讜讚讗讬 讙诐 砖诇讜砖讛 爪讚讬拽讬诐 砖讛诐 讞谞谞讬讛 诪讬砖讗诇 讜注讝专讬讛 讗讬谉 砖拽讜诇讬诐 讻谞讙讚 讗讘专讛诐 讗讘讬谞讜 注"讛 砖讛讜讗 诪讻专讬注 讗转 讻讜诇诐 讛讻专注讛 讙讚讜诇讛?
讜谞专讗讛 诇讬 讘住"讚 讛讟注诐 砖谞转谉 诇讜 讛爪诇讛 砖诇 砖诇砖讛 爪讚讬拽讬诐 讘注讘讜专 砖讘讬拽砖 诇讛爪讬诇 讗转 讗讘专讛诐 讗讘讬谞讜 注"讛 诇讗讜 诪砖讜诐 讚讘注讬谞谉 讗谞砖讬诐 砖讬讛讬讜 砖拽讜诇讬诐 讘诪注诇讛 讻谞讙讚讜 讗诇讗 诪驻谞讬 讚讻诇 讗讚诐 讻讜讞讜 讬诪砖讱 讘讝专注讜 注讚 讘谉 讘谞讜 诇讻讱 讗诪专讜 专讘讜转讬谞讜 讝"诇 (拽讬讚讜砖讬谉 讚.) '讘谞讬 讘谞讬诐 讛专讬 讛诐 讻讘谞讬诐', 讜诇讻讱 讘讬拽砖 讗讘讬诪诇讱 (讘专讗砖讬转 讻讗, 讻讙) '讗执诐 转执旨砖职讈拽止专 诇执讬 讜旨诇职谞执讬谞执讬 讜旨诇职谞侄讻职讚执旨讬' 讜诇讗 讘拽砖 讬讜转专, 讜讻谉 讛讜讗 讘注谞讬谉 讙讬讚讜诇讬 转专讜诪讛 讻讬 讙讚讜诇讬 讙讬讚讜诇讬谉 讚讜拽讗 讛诐 讘转专讜诪讛 讜诇讗 讬讜转专 讜诇讻谉 讻砖讘讬拽砖 诇讛爪讬诇 讗转 讗讘专讛诐 讗讘讬谞讜 注"讛 谞讞砖讘 诇讜 讘讝讛 砖讘讬拽砖 诇讛爪讬诇 砖诇讜砖讛 爪讚讬拽讬诐 砖讛诐 讗讘专讛诐 讗讘讬谞讜 讜讘谞讜 讜讘谉 讘谞讜 砖讛诐 讬爪讞拽 讜讬注拽讘 砖注讚讬讬谉 诇讗 谞讜诇讚讜, 讜诇讻讱 讗诪专 诇讜 诇驻专讜注 砖讻专讜 讻砖诇讜砖讛 爪讚讬拽讬诐.
讜讗诐 转讗诪专 讗讻转讬 住讙讬 讘爪讚讬拽 讗讞讚 讻讬 讘讛爪诇转 讛爪讚讬拽 讛讝讛 讙诐 讻谉 谞讞砖讘 砖讛爪讬诇 砖诇讜砖讛 砖讛诐 讛爪讚讬拽 讜讘谞讜 讜讘谉 讘谞讜? 讜谞专讗讛 诇讬 讘住"讚 讻讬 诪转讞诇讛 讻讜谞转讜 讬转讘专讱 讛讬转讛 注诇 讞谞谞讬讛 诪讬砖讗诇 讜注讝专讬讛 讜讛诐 讛讬讜 住专讬住讬诐 讘注转 砖谞驻诇讜 诇讻讘砖谉 讜讗诐 讻谉 诇讬讻讗 讘讛讜 讛爪诇转 讘谞讬诐 讜讘谞讬 讘谞讬诐 讚讻诇 讗讞讚 讛讬讛 住专讬住 砖讗讬谞讜 诪讜诇讬讚 讜诇讻讱 转诇转讗 讙讜驻讬 讚讬诇讛讜谉 讛砖诇讬诪讜 砖讻专 讛爪诇讛 砖诇 讗讘专讛诐 讗讘讬谞讜 砖谞讞砖讘转 讻砖诇讜砖讛, 讜讗祝 注诇 讙讘 讚讗讘专讛诐 讗讘讬谞讜 注"讛 讛讬讛 注拽专 讘砖注讛 砖讛驻讬诇讜 讗讜转讜 诇讻讘砖谉 诇讗 讛讬讛 住专讬住 讜专拽 讛讬讛 讛诪讝诇 砖诇讜 诪讞讬讬讘 砖诇讗 讬讜诇讬讚 讜讗讬谉 讝讛 诪注讻讘 砖住讜祝 谞砖转谞讛 讛诪讝诇 讜讛讜诇讬讚 讗讘诇 住专讬住 讝讛 讞住专讜谉 讘注讬谉 讘讙讜驻讜 砖讗讬 讗驻砖专 诇讛讜诇讬讚.



讘旨职砖讈指注指讛 砖讈侄讛执驻旨执讬诇 谞职讘讜旨讻址讚职谞侄讗爪旨址专 讛指专指砖讈指注 讗侄转 讞植谞址谞职讬指讛 诪执讬砖讈指讗值诇 讜址注植讝址专职讬指讛 诇职转讜止讱职 讻旨执讘职砖讈址谉 讛指讗值砖讈, 讗指诪址专 讬讜止专职拽职诪执讬, 砖讉址专 讛址讘旨指专指讚. 讛拽砖讛 诪讛专砖"讗 讝"诇 讗诪讗讬 诇讗 谞转注讜专专 砖专 讛讘专讚 讘注讜讘讚讗 讚讗讘专讛诐 讗讘讬谞讜 注"讛? 讜转讬专抓 讚讬讚注 砖讛爪诇转讜 转讛讬讛 注诇 讬讚讬 讛拽讘"讛 诪讟注诐 讬讞讬讚 注讬讬谉 砖诐. 讜讝讛 讚讜讞拽 诇讜诪专 砖专 讛讘专讚 讬讚注 讜讙讘专讬讗诇 诇讗 讬讚注!
讜谞专讗讛 诇讬 讘住"讚 讚讜讚讗讬 讙诐 讙讘专讬讗诇 讬讚注 讝讛 讛讟注诐 砖专讗讜讬 诇讛讬讜转 讛爪诇转 讗讘专讛诐 讗讘讬谞讜 注诇 讬讚讬 讛拽讘"讛 砖讛讜讗 讬讞讬讚 讗诇讗 砖讛讜讗 诪爪讗 讗爪诇讜 诪注谞讛 讚诪住转讘专讗 砖专讗讜讬 诇讛讬讜转 讚讘专 讝讛 注诇 讬讚讜 诇讛讙讚讬诇 讛谞住 砖讛讜讗 砖专 讛讗砖, 讜注诐 讻诇 讝讛 讬爪谞谉 讛讻讘砖谉, 讜讛专讬 讝讛 驻诇讗讬 驻诇讗讜转 讜讬砖 讘讜 拽讚讜砖 砖诐 砖诪讬诐 讬讜转专, 诇讻谉 讗诪专 讜讚讗讬 转讻专讬注 讟注谞讛 讝讜 诇讗讜转讜 讟注诐 砖诇 讬讞讬讚, 讗讘诇 砖专 砖诇 讘专讚 诇讗 诪爪讗 讗爪诇讜 讟注谞讛 讻讝讗转 砖转讻专讬注 诇讗讜转讜 讟注诐 砖诇 讬讞讬讚, 诇讻讱 诇讗 谞转注讜专专 诇讘拽砖 诪注砖讛 讛谞住 注诇 讬讚讜. 讜讛谞讛 讛拽讘"讛 讗祝 注诇 驻讬 砖专讗讛 砖讬砖 诇讙讘专讬讗诇 讟注谞讛 讞砖讜讘讛 讘讚讘专 讝讛, 注诐 讻诇 讝讛 诇讗讛讘转讜 讘讗讘专讛诐 讗讘讬谞讜 注"讛 诇讗 专爪讛 砖转讛讬讛 讛爪诇转讜 注诇 讬讚讬 诪诇讗讱, 讜讛讜讗讬诇 讜讚讘专 讙讘专讬讗诇 谞讻讜谞讛 讘讚讘专 讝讛 诇驻讗专 砖诪讜 讬转讘专讱 诇讻讱 谞转谉 诇讜 讘拽砖转讜 讗讞专 讻讱 讘谞住 讞谞谞讬讛 诪讬砖讗诇 讜注讝专讬讛 讝讬注"讗.
讜注讜讚 谞专讗讛 诇讬 讘住"讚 讚砖专 讛讘专讚 讞砖讘 讻讬讜谉 讚讗讘专讛诐 讘讗 诇转拽谉 注讜谉 讗讚诐 讛专讗砖讜谉 讘注讘讜讚讛 讝专讛 讗讬谉 讛转讬拽讜谉 谞砖诇诐 讗诇讗 专拽 注诇 讬讚讬 砖讬砖专祝 讘驻讜注诇, 讜讻诪讜 砖讗诪专讜 专讘讬谞讜 讛讗专"讬 讝"诇 讘砖注专 讛讻讜谞讜转 讘讚专讜砖 谞驻讬诇转 讗驻讬讬诐 讙讘讬 注砖专讛 讛专讜讙讬 诪诇讜讻讛, 砖诇讗 讛讬讛 讗驻砖专 砖讬注砖讛 诇讛诐 谞住 讛拽讘"讛 诇讛爪讬诇诐 讗讞专 诪住讬专转 谞驻砖诐 讻讬 诇讗 谞砖诇诐 讛转讬拽讜谉 讗诇讗 注讚 砖讬讛讬讜 谞讛专讙讬诐 诪诪砖 讘驻讜注诇 注讬讬谉 砖诐. 讜讻谉 注诇讛 讘讚注转 砖专 讛讘专讚 讙讘讬 讗讘专讛诐 讗讘讬谞讜 讜讞砖讘 砖爪专讬讱 砖讬砖专祝 讘驻讜注诇 讻讚讬 诇讛砖诇讬诐 讛转讬拽讜谉 讜诇讻讱 诇讗 讘讬拽砖 诇讛爪讬诇. 讗讱 讗讞专 砖专讗讛 诪注砖讛 讙讘讬 讗讘专讛诐 讗讘讬谞讜 砖谞注砖讛 诇讜 谞住 讜谞讬爪讜诇 砖谞诪爪讗 谞砖诇诐 讛转讬拽讜谉 注诇 讬讚讬 诪住讬专转 谞驻砖讜 讘讻讘砖谉 讜诇讗 讛讜爪专讱 诇讛砖专祝 讘驻讜注诇 讗诪专 讙诐 讞谞谞讬讛 诪讬砖讗诇 讜注讝专讬讛 讜讚讗讬 住讙讬 诇讛讜 讘讛讻讬 讜讬爪讬诇诐 讛砖诐 讬转讘专讱 讘谞住 诇讻讱 讘讬拽砖 砖讬注砖讛 讛谞住 注诇 讬讚讜.
讘专诐 注讚讬讬谉 讬砖 诇讛拽砖讜转 诪讗讞专 砖讛讘讟讬讞 讛拽讘"讛 诇讙讘专讬讗诇 讘诪注砖讛 讗讘专讛诐 讗讘讬谞讜 注"讛 砖讛讜讗 讬爪讬诇 讗转 讘谞讬讜 诪讻讘砖谉 讛讗砖 诇诪讛 讘讗 砖专 讛讘专讚 诇讘拽砖 讝讗转 注诇 讬讚讜? 讜注讜讚 讬砖 诇讛拽砖讜转 诇诪讛 诇讗 讛砖讬讘 讙讘专讬讗诇 诇砖专 讛讘专讚 讟注谞讛 讝讜 诇讜诪专, 讻讘专 讛讘讟讞谞讬 讛拽讘"讛 讘讻讱? 讜讛谞讛 诪讛专砖"讗 讝"诇 注诇 拽讜砖讬讗 讗' 转讬专抓 讚诇讗 讬讚注 砖专 讛讘专讚 诪谉 讛讘讟讞讛 砖讛讘讟讬讞 讛拽讘"讛 诇讙讘专讬讗诇, 讜讝讛 讚讜讞拽, 讜注诇 拽讜砖讬讗 讛讘' 诇讗 转讬专抓 讻诇讜诐.
讜谞专讗讛 诇讬 讘住"讚 讚讟注谞讛 讝讜 讗讬谞讛 诪住驻拽转 诇讛砖讬讘 讙讘专讬讗诇 诇砖专 讛讘专讚 讻讬 讬讗诪专 诇讜 讜讻讬 讗诪专 诇讱 讛拽讘"讛 注诇 讞谞谞讬讛 诪讬砖讗诇 讜注讝专讬讛 讘驻讬专讜砖 讜讛诇讗 砖诇讜砖讛 爪讚讬拽讬诐 讗诪专 诇讱 讛诪转谉 讜讬拽讬讬诐 讛砖诐 讬转讘专讱 讛讘讟讞转讜 诇讱 讘砖诇讜砖讛 爪讚讬拽讬诐 讗讞专讬诐.
讜注讜讚 谞专讗讛 诇讬 讘住"讚 讚砖专 讛讘专讚 讗诪专 讗谞讬 讗爪谞谉 诪讘驻谞讬诐 讜讗讬谉 讛讻讬 谞诪讬 讬讘讗 讙讘专讬讗诇 讙诐 讻谉 讜讬砖转转祝 注诪讬 讘谞住 讝讛 砖讬拽讚讬讞 诪讘讞讜抓 讜讻诇 讗讞讚 讬砖诪砖 讘诪砖诪专转讜 讗谞讬 讘拽专讬专讬 讜讙讘专讬讗诇 讘讞诪讬诪讬 讜诪讬谞讬 讜诪讬谞讬讛 讬转拽诇住 注诇讗讛! 讜诇讻谉 讛砖讬讘 诇讜 讙讘专讬讗诇 讻讬 驻注讜诇转 讛拽讬专讜专 讗诐 转讛讬讛 注诇 讬讚讱 讗讬谉 讘讝讛 驻诇讗 讜诇讻谉 讟讜讘 砖讗谞讬 诇讘讚讬 讗注砖讛 驻注讜诇转 讛拽讬专讜专 砖讛讬讗 谞讙讚讬转 诇诪诇讗讻转讬 讜讘讛 讬讛讬讛 注讬拽专 讛谞住 砖讛诐 讬讛讬讜 谞讬爪讜诇讬诐 注诇 讬讚讬 讛拽讬专讜专 讜讬砖 拽讬讚讜砖 讛砖诐 讘讬讜转专 讗诐 转讛讬讛 讛爪诇转诐 讘讚专讱 驻诇讗 讜注爪讜诐 砖砖专 讛讗砖 讬拽专专 讛讗砖.



讜址讗植拽指专值专 诪执讘旨执驻职谞执讬诐 讜职讗址拽职讚旨执讬讞址 诪执讘旨址讞讜旨抓. 拽砖讛 诇诪讗讬 讗爪讟专讬讱 诇讛拽讚讬讞 住讙讬 砖讬砖讗专 讞讜诐 砖讘讞讜抓 讻讗砖专 讛讬讛 砖诇讗 讬爪谞谉?
讜谞专讗讛 诇讬 讘住"讚 讻讚讬 诇注砖讜转 诪诇讗讱 讗讞讚 讘' 讛驻讻讬诐 讘专讙注 讗讞讚. 讜注讜讚 讘讝讛 讬讛讬讛 谞讬讻专 讛谞住 讬讜转专 诇注讬谞讬 讛专讜讗讬谉 讻讬 讘转讞诇讛 讛讬讛 诪转驻砖讟 讞讜诐 讛讻讘砖谉 诇讞讜抓 讗诇驻讬诐 讗诪讛 讜注转讛 砖诪拽讚讬讞讜 讬讜转专 诪转驻砖讟 讗专讘注讛 讗诇驻讬诐 讗诪讛 讜讛专讜讗讬谉 讬专讗讜 砖讛讗砖 谞讜住祝 讜专讘, 讜注诐 讻诇 讝讛 讞谞谞讬讛 诪讬砖讗诇 讜注讝专讬讛 砖讛诐 讘转讜讱 讛讻讘砖谉 诇讗 谞砖专驻讜.
讜专讗讬转讬 诇讛讙讗讜谉 讞讬讚"讗 讝"诇 讘驻谞讬 注爪诪讜 砖讛讘讬讗 诪讛 砖讻转讘 讘拽讬爪讜专 诪讝专讞讬 讚诪诇讗讱 砖讛讬讛 讛讜驻讱 讗转 住讚讜诐 讗讘专讛诐 讗讘讬谞讜 诇讘砖专 砖专讛 讗讜 诇专驻讗讜转 讗转 讗讘专讛诐 讗讘讬谞讜, 讜讛拽砖讜 注诇讬讜 诪讛讻讗 讚诪爪讬谞讜 砖讛爪讬诇 讙讘专讬讗诇 讗转 讞谞谞讬讛 诪讬砖讗诇 讜注讝专讬讛 讜讙诐 讗转 讗讘专讛诐 讗讘讬谞讜 专爪讛 砖讛讜讗 讬爪讬诇讜. 讜诪讛 砖讻转讘 转讬专讜抓 诪驻讬 讛砖诪讜注讛 谞专讗讛 讚讜讞拽 讻讬 诇砖讜谉 讗植拽指专值专 诪执讘旨执驻职谞执讬诐 诪砖诪注 砖讛讜讗 讬注砖讛 驻注讜诇转 讛拽讬专讜专 讜诇讗讜 讚讗转讬 诪诪讬诇讗 诪讻讞 讚讞讬讬转 讛讞讜诐.
讜谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘砖注专 诪讗诪专讬 专讘讜转讬谞讜 讝"诇 讘住讜讚 (讘专讻讜转 讚:) '诪讬讻讗诇 讘讗讞转 讙讘专讬讗诇 讘砖转讬诐' 讻讬 诪讬讻讗诇 讻砖讬专讚 诇注讜诇诐 讛讝讛 谞讙诇诐 讘讬住讜讚 讛诪讬诐 讚讜拽讗 讻讬 讛讜讗 砖专 讛讞住讚 讜住讚专 讛讬住讜讚讜转 诇诪注诇讛 讛讜讗 诪讬诐 讗砖 专讜讞 注驻专, 讗讘诇 讙讘专讬讗诇 谞讙诇诐 讘讬住讜讚 讛讗砖 讜讘讬住讜讚 讛诪讬诐 讚砖诪讗诇讗 讗爪讟专讬讱 诇讬诪讬谞讗 注讬讬谉 砖诐.
讜讘讝讛 谞转专爪讛 讛拽讜砖讬讗 讛讬讟讘 讚诇注讜诇诐 讙讘专讬讗诇 注砖讛 砖谞讬 驻注讜诇讜转 讗诇讜 讻驻讬 讛转诇讘砖讜转 砖诇讜 讗砖专 诪转诇讘砖 讘专讚转讜 诇注讜诇诐 讛讝讛 砖讛讜讗 诪转诇讘砖 讘诪讬诐 讜讘讗砖, 讜诇讻谉 拽专专 诪讘驻谞讬诐 诪爪讚 讞诇拽 讛诪讬诐 砖讘讜 讜讛拽讚讬讞 诪讘讞讜抓 诪爪讚 讛讗砖 砖讘讜, 讜讙诐 讝讛 讬讘讗 注诇 谞讻讜谉 讻讬 讜讚讗讬 讛转诇讘砖讜转 讛诪讬诐 讛讬讗 诪讘驻谞讬诐 讜讛转诇讘砖讜转 讛讗砖 诪讘讞讜抓 讬注谉 讻讬 讘讗诪转 讛讜讗 注讬拽专讜 诪爪讚 讛讗砖, 讜注诐 讻诇 讝讛 砖驻讬专 讟注谉 砖讬砖 砖讘讞 讘谞住 讝讛 砖讬讛讬讛 注诇 讬讚讜 讘拽讬专讜专 砖注讜砖讛 诪讘驻谞讬诐 砖讘讜 注讬拽专 讛讛爪诇讛 诇讞谞谞讬讛 诪讬砖讗诇 讜注讝专讬讛 讬注谉 讚讗祝 注诇 讙讘 砖讬砖 讘讜 讞诇拽 诪爪讚 讛诪讬诐 讛讜讗 讘讛注诇诐, 讗讱 讜讚讗讬 讛讙讘讜专讛 讜讛讗砖 讙讜讘专讬诐 讘讜 讬讜转专 讜专讜讘讜 讗砖 讛讜讗, 讻讬 讘讗诪转 讛讜讗 砖专 讛讗砖 讗诇讗 砖讻诇讜诇 讘讜 讞诇拽 诪谉 讛诪讬诐 讙诐 讻谉, 讜讝讛 讘专讜专 讜谞讻讜谉 讘注讝讛"讬.
讜专讗讬转讬 诇讛讙讗讜谉 注讬谉 讬注拽讘 讝"诇 砖讚拽讚拽 诇诪讛 诇讗 谞转谉 讛拽讘"讛 砖讻专 诇讬讜专拽诪讬 注诇 讘拽砖转讜 砖讘拽砖 讛谞住 注诇 讬讚讜? 讬注讬讬谉 砖诐.
讜谞专讗讛 诇讬 讘住"讚 讻讬 讙讘专讬讗诇 讻砖讘讬拽砖 讘诪注砖讛 讗讘专讛诐 讗讘讬谞讜 诇讗 住诇拽讗 讚注转讬讛 砖讬拽讘诇 砖讻专 注诇 讝讛 讚讛讜讗 讬讜讚注 砖讗讬谉 砖讻专 诇诪诇讗讻讬诐 注诇 驻讜注诇 砖注讜砖讬诐 讚讗讬谉 砖讻专 讗诇讗 专拽 诇讗讚诐 砖讬砖 诇讜 讞讜诪专 讚诪谞讙讚 诇驻注讜诇转讜, 讗讱 注诐 讻诇 讝讛 讛拽讘"讛 谞转谉 诇讜 砖讻专 诪讟注诐 砖讻转讘转讬 诇注讬诇, 讗讘诇 讬讜专拽诪讬 砖讛讜讗 诇讗 讘讬拽砖 诇注砖讜转 驻讜注诇 讛谞住 注诇 讬讚讜 讘诪注砖讛 讗讘专讛诐 讗讘讬谞讜 讗诇讗 讘讬拽砖 讗讞专 讻讱 讘诪注砖讛 讞谞谞讬讛 诪讬砖讗诇 讜注讝专讬讛 讬砖 诇转诇讜转 讜诇讜诪专 砖讘拽砖 讻谉 讘砖讘讬诇 诇拽讘诇 砖讻专 讗讞专 砖专讗讛 砖谞转谉 讛拽讘"讛 砖讻专 诇讙讘专讬讗诇 讘诪注砖讛 讗讘专讛诐 讗讘讬谞讜, 讜讻讬讜谉 讚讗讬讻讗 专讙诇讬诐 诇讚讘专 诇讞砖讜讘 讻谉 诇讗 谞转谉 诇讜 砖讻专 讗祝 注诇 驻讬 砖讘讗诪转 讻讜谞转讜 诇讗 讛讬转讛 讘注讘讜专 砖讻专.
讜讛谞讛 转讬专讜抓 讛专讘 注讬讜谉 讬注拽讘 讝"诇 讛讜讗 谞讻讜谉 讗讱 讬砖 讘讜 讚讜讞拽 诪讗讚 讻讬 讘讗诪转 讛砖讻专 讛讜讗 诇讗讜 讘砖讘讬诇 讙讜祝 讛驻注讜诇讛 讗诇讗 讘砖讘讬诇 诪讛 砖讛转注讜专专 诪注爪诪讜 诇注砖讜转 讛讛爪诇讛 诇爪讚讬拽 讜讛专讬 讻讗谉 讘诪注砖讛 讞谞谞讬讛 诪讬砖讗诇 讜注讝专讬讛 讙诐 讻谉 讛转注讜专专 诪注爪诪讜 诇讘拽砖 诇注砖讜转 讛讛爪诇讛 诇爪讚讬拽讬诐.
诪讬讛讜 讬砖 诇拽讬讬诐 讛转讬专讜抓 讘住讙谞讜谉 讝讛 讚讙讘专讬讗诇 谞转注讜专专 诪注爪诪讜 诇注砖讜转 驻讜注诇 讛讛爪诇讛 讘谞住 驻诇讗讬 砖讬砖 讘讜 拽讬讚讜砖 砖诐 砖诪讬诐 讘讬讜转专 砖讛讗砖 诪爪谞谉 讛讗砖 讗讘诇 讬讜专拽诪讬 讗祝 注诇 驻讬 砖谞转注讜专专 诪注爪诪讜 诇讘拽砖 讛爪诇讛 诇爪讚讬拽讬诐 诇讗 谞转注讜专专 诇注砖讜转 讛讛爪诇讛 讘谞住 驻诇讗讬 砖讬砖 讘讜 拽讚讜砖 砖诐 砖诪讬诐 讬讜转专 讬注谉 讻讬 讛讜讗 砖专 讛讘专讚 讜讗诪专 讗专讚 讜讗爪谞谉 讗转 讛讻讘砖谉 讜讗讬谉 讝讛 驻诇讗 讜讻讗砖专 谞爪讞讜 讙讘专讬讗诇 讘讟注谞讛 讝讜 讘讗讜诪专讜 讗讬谉 讙讚讜诇转讜 砖诇 讛拽讘"讛 讘讻讱 讚谞诪爪讗 诇驻讬 讘拽砖转 讬讜专拽诪讬 诪讙专注 讙专注 讛谞住 诪爪讚 拽讚讜砖 讛砖诐 讜讗讬讱 讬拽讘诇 砖讻专 注诇 讝讗转.
讜诪讛 砖讗诪专 讙讘专讬讗诇 讙讘讬 讞谞谞讬讛 诪讬砖讗诇 讜注讝专讬讛 '讗值专值讚 讗植拽指专值专 诪执讘旨执驻职谞执讬诐' 讜讙讘讬 注讜讘讚讗 讚讗讘专讛诐 讗讘讬谞讜 注"讛 讗诪专 '讗值专值讚 讜址讗植爪址谞旨值谉'? 谞专讗讛 诇讬 讘住"讚 讻讬 诇砖讜谉 讗植爪址谞旨值谉 讛讬讬谞讜 专讜爪讛 诇讜诪专 砖诇讗 讬住转诇拽 讻讞 讛讞讜诐 诇讙诪专讬 讗诇讗 讬讛讬讛 讻讞讜诐 诪讬诐 驻讜砖专讬谉. 讜讛讟注诐 讻讬 讬讚注 讘专讜讞 讛拽讜讚砖 砖爪专讬讱 诇讘讗 讗讞专讬讜 讛指专指谉 讗讞讬讜 讗砖专 诪讜讻谉 讜注讜诪讚 砖诐 讜讬讚注 讘专讜讞 讛拽讜讚砖 讚讛专谉 讙诐 讻谉 诇讗 讬砖专祝 讗诇讗 诪驻谞讬 砖诇讗 讛讬讛 诇讘讜 砖诇诐 讬讻谞住 讛讞讜诐 讘诪讬注讬讜 讜讬砖专驻诐 讜讬爪讗 讞讬 诪谉 讛讻讘砖谉 讜职讬指诪讜旨转 注址诇 驻职旨谞值讬 转侄旨专址讞 讗指讘执讬讜, 讜诇讻谉 诪讜讻专讞 砖诇讗 讬住转诇拽 讗爪诇 讗讘专讛诐 讛讞讜诐 砖诇 讛讗砖 诇讙诪专讬 讗诇讗 讬砖讗专 拽爪转 诪诪谞讜 讘讻讘砖谉 讻讚讬 砖讘注转 砖讬驻讬诇讜 讗转 讛专谉 讬讞讝讜专 讜讬转讙讘专 讛讞讜诐 讛诪讜注讟 诇注砖讜转 驻讜注诇 砖专讬驻讛 讘诪讬注讬讜 砖诇 讛专谉, 讗讘诇 讗诐 讬讗诪专 讗植拽指专值专 诪砖诪注 砖讬住转诇拽 讛讞讜诐 诇讙诪专讬 讜讬讛讬讜 讛讙讞诇讬诐 讻诪讜 讘专讚 讜讗诐 讬讘讗 讛专谉 讗讞专 讻讱 讗讬讱 讬砖专祝 讜讛讬讛 爪专讬讱 诇注砖讜转 驻讜注诇 讞讚砖 诇讛驻讜讱 讛爪讜谞谉 诇讞讜诐 讜讗讬谉 专讗讜讬 诇讛专讘讜转 讘谞住讬诐 讘砖谞讬 讛驻讻讬讬诐 讘专讙注, 诇讻讱 讙讘讬 讗讘专讛诐 讗诪专 讗植爪址谞旨值谉 讗讘诇 讙讘讬 讞谞谞讬讛 诪讬砖讗诇 讜注讝专讬讛 讗诪专 讗植拽指专值专 砖讬住转诇拽 讛讞讜诐 诇讙诪专讬 讜讬转讛驻讱 讟讘注 讛讗砖 诇讟讘注 讛讘专讚.





讘谞讬讛讜

讛讜止讚讜旨 诇职诪执讬 砖讈侄讙旨讜止讘侄讛 讞讜止讘指转讜止 砖讈侄诇 讗指讚指诐 讘旨职讟讜止讘指转讜止. 驻讬专讜砖 讗讬谞讜 讙讜讘讛 诪讙讜祝 讛讗讚诐 讗讜 诪谞驻砖讜 讗诇讗 讙讜讘讛 诪谉 讛诪诪讜谉 砖讛讜讗 砖诇讜 讬转讘专讱 讚讻转讬讘 (讞讙讬 讘, 讞) '诇执讬 讛址讻侄旨住侄祝 讜职诇执讬 讛址讝指旨讛指讘 谞职讗只诐 讛殖' 爪职讘指讗讜止转' 讜谞诪爪讗 讛拽讘"讛 讙讜讘讛 诪砖诇讜 讜诇讗 诪砖诇 讛讗讚诐!
讜讛讞住讚 讛讝讛 砖注讜砖讛 讛拽讘"讛 注诐 讛讗讚诐 诇讙讘讜转 讛讞讜讘 诪谉 讛讟讜讘 砖讘讬讚 讛讗讚诐 砖讛讜讗 砖诇讜 讬转讘专讱 专诪讜讝 讘讗讜转讬讜转 讛址讞讜止讘 注爪诪讜, 讻讬 讻诇 转讬讘讛 讬砖 诇讛 诪住驻专 讗讞讚 讬转专 砖讛讜讗 讛讻讜诇诇 砖诇讛, 讜讗诐 转讜住讬祝 诪住驻专 讛讗讞讚 讛讝讛 注诇 讗讜转 讞' 砖诇 讞讜讘 转讛讬讛 讟' 讜讗讝 转讬讘转 讞讜止讘 转讛讬讛 讟讜止讘, 专诪讝 砖讛拽讘"讛 讙讜讘讛 讛讞讜讘 砖诇讜 诪谉 讛讟讜讘 砖讛讜讗 砖诇讜 讬转讘专讱.
讜讛谞讛 讬讚讜注 砖讛拽讘"讛 诪讚讜转讬讜 诪讚讛 讻谞讙讚 诪讚讛, 注诇 讻谉 讛讞住讚 讛讝讛 砖驻讜专注 讛讞讜讘 诪谉 讛讟讜讘 讜诇讗 诪讙讜祝 讛讗讚诐, 诇讗 讬注砖讛 讛砖讬"转 讻谉 讗诇讗 注诐 讗讚诐 砖注讜砖讛 讟讜讘 注诐 讛讘专讬讜转, 讗讝 讛拽讘"讛 讬讬讟讬讘 讞住讚讜 注诪讜 诇注砖讜转 诇讜 讟讜讘讛 讝讜 诪讚讛 讻谞讙讚 诪讚讛 讗讘诇 讗讚诐 砖讗讬谞讜 注讜砖讛 讟讜讘 注诐 讛讘专讬讜转 诇讗 讬注砖讛 注诪讜 讟讜讘讛 讝讜 讛专诪讜讝讛 讘转讜住驻转 讗讞讚 注诇 讗讜转讬讜转 讞讜止讘, 砖讛讜讗 砖讬讙讘讛 讛址讞讜止讘 诪谉 讛址讟讜止讘, 讜讘讝讛 讬讜讘谉 讘住"讚 (转讛诇讬诐 谞讙, 讚) '讗值讬谉 注止砖值讉讛 讟讜止讘' 注诐 讛讘专讬讜转, 讗讝 '讗值讬谉 讙址旨诐 讗侄讞指讚' 诇讛讜住讬祝 注诇 讞讜止讘 诇注砖讜转讜 讟讜止讘 讛诪讜专讛 注诇 讞住讚 讝讛.


拽职专执讬 讘旨值讬讛旨: "诇止讗 转执砖旨讉指讗", 讜旨拽职专执讬 讘旨值讬讛旨: "诇止讗 转址砖旨讉执讬讗". 谞专讗讛 讛注讬拽专 讛讜讗 讻驻讬专讜砖 诪讛专砖"讗 讝"诇 讘讙诪专讗 讚诪讻讜转 (诪讻讜转 住讙.) 砖驻讬专砖 '转砖讬讗' 讗讬谞讜 诇砖讜谉 谞讜砖讗 讻驻讬讜, 讗诇讗 诇砖讜谉 拽讘诇讛 讻讬 转专讙讜诐 转执砖讉旨指讗 '转职拽址讘旨值诇' (砖诪讜转 讻讙, 讗) 讜讗诐 讻谉 诇讗 砖诪注讬谞谉 诪讛讗讬 拽专讗 讗诇讗 专拽 注诇 讛诪拽讘诇 诇砖讜谉 讛专注, 讜诇讻谉 讚专砖 拽职专执讬 讘旨值讬讛旨 '诇止讗 转址砖旨讉执讬讗' 讻讚讬 诇诪讚专砖 注诇 讛址诪职住址驻旨值专 诇指砖讈讜止谉志讛指专指注, 讜注诇 讛址诪旨值注执讬讚 注值讚讜旨转志砖讈侄拽侄专 讛讙讜专诐 砖讬拽讘诇讜 讗讞专讬诐 诪诪谞讜 诇砖讜谉 讛专注 讜注讚讜转 砖拽专 注讬讬谉 砖诐.


"转旨职讞执讬旨址转 讛址诪旨值转执讬诐" 讚旨执讻职转执讬讘: "讗侄转职讛址诇旨值讱职 诇执驻职谞值讬 讛殖' 讘旨职讗址专职爪讜止转 讛址讞址讬旨执讬诐". 驻讬专讜砖 讛砖诐 砖讛讜讗 诇驻谞讬 讗讜转讬讜转 砖诐 讛讜讬"讛 讘"讛 讛讜讗 砖诐 讻讜讝讜 [39], 讜讬讚讜注 讘砖诐 讝讛 谞驻转讞讬诐 讛拽讘专讜转 讘转讞讬讬转 讛诪转讬诐 讜讛讜讗 诪住驻专 '讟诇' 讚讻转讬讘 (讬砖注讬讛 讻讜, 讬讟) 讻执旨讬 讟址诇 讗讜止专止转 讟址诇侄旨讱指, 讜讝讛讜 砖谞讗诪专 诇执驻职谞值讬 讛殖' 讚讬讬拽讗!


讜职'讞侄讘职诇讜止 砖讈侄诇 诪指砖讈执讬讞址' 讚旨执讻职转执讬讘: '诇止讗 诇指谞讜旨 讛殖' 诇止讗 诇指谞讜旨' 讜职讙讜止', 讜职讗指诪址专 专址讘旨执讬 讬讜止讞指谞指谉: 讝讜止 砖讈执注职讘旨讜旨讚 诪址诇职讻执讬旨讜止转. 驻讬专讜砖 讘诪爪专讬诐 讛讬讜 爪专讬讻讬谉 诇讬砖讘 转"诇 砖谞讛 讘拽讜砖讬 讛砖注讘讜讚 诇诪转拽 讞诪砖讛 砖诪讜转 讗直诇止拽执讬诐 讚讻诇 砖诐 注讜诇讛 诪住驻专 '诇指谞讜旨' [讗直诇止拽执讬诐 86脳5=430], 讜注砖讛 注诪讛诐 讞住讚 讜诇讗 讛讬讛 诇讛诐 拽讜砖讬 讛砖注讘讜讚 讗诇讗 驻"讜 砖谞讛 讻诪谞讬谉 '诇指谞讜旨' [86] 砖讛讜讗 诪住驻专 砖诐 讗讞讚 砖诇 讗直诇止拽执讬诐, 讜讛砖讗专 讛讜谞讞 诪讬转讜拽诐 诇'砖讈执注职讘旨讜旨讚 诪址诇职讻执讬旨讜止转' 砖讘讛诐 讬讛讬讛 讞侄讘职诇讜止 砖讈侄诇 诪指砖讈执讬讞址, 砖讘讝讛 谞诪转拽讬诐 砖诪讜转 讗直诇止拽执讬诐 砖讛讜讗 诪住驻专 '诇指谞讜旨', 讜注诇 讝讛 讗诪专讜 诇止讗 诇指谞讜旨 讛殖', 讚讬转诪转拽 砖诐 讗直诇止拽执讬诐 砖讛讜讗 注讜诇讛 诇指谞讜旨 注诇 讬讚讬 砖诐 讗值诇 砖讛讜讗 讘讞住讚 讚讻转讬讘 (转讛诇讬诐 谞讘, 讙) '讞侄住侄讚 讗值诇 讻指旨诇 讛址讬旨讜止诐' 讜讙诐 注诇 讬讚讬 砖诐 讛讜讬"讛.
讜讝讛讜 砖谞讗诪专 (转讛诇讬诐 拽讬讞, 讻讝) '讗值诇 讛殖' 讜址讬指旨讗侄专 诇指谞讜旨' 讚讛讬讬谞讜 砖诐 讗值诇 讜砖诐 讛殖' 讬讗讬专讜 讘砖诐 讗直诇止拽执讬诐 砖讛讜讗 讙讬诪讟专讬讗 诇指谞讜旨, 讜诇讻谉 讗诪专讜 (转讛诇讬诐 拽讟讜, 讗) 诇止讗 诇指谞讜旨 讛殖', 讜驻住讜拽 讝讛 讗诪专讜 讞植谞址谞职讬指讛 砖砖诪讜 诪讜专讛 注诇 '讞谞讬谞讛' 砖讛讜讗 住讜讚 讛诪讬转讜拽 砖讬转诪转拽 砖诐 讗直诇止拽执讬诐, 讜址注植讝址专职讬指讛 砖讛讜讗 '注讝专 讬讛' 讗诪专 讻执旨讬 诇职砖执讈诪职讱指 转值旨谉 '讻指旨讘讜止讚' [32] 诇"讘 谞转讬讘讜转 讞讻诪讛 讘讛转诇讘砖讜转 讘讬谞讛, 讜讞讜"讘 [讞讻诪讛 讜讘讬谞讛] 讛讜讗 住讜讚 讬"讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讗诪专 讞谞谞讬讛 讻讬 诇砖诪讱 转谉 讻讘讜讚. 注讬' 讬专讜砖诇诪讬 驻"讟 讚住讜讟讛 讛诇' 讜 讜讘讬驻"诪 砖诐:


砖诐 讬讜专拽诪讜 砖专 讛讘专讚. 注讬' 专讬砖 转注谞讬转 转讜讚"讛 讜讬砖诪注:





讞讬讚讜砖讬 讞转"住

讗谞讬 讜讞诪讜专讬 谞讗讻诇 讘讗讘讜住 讗'. 诇注"讚 谞"诇 注驻"讬 诪讛 讚讗讞讝"诇 专爪讜谞讬谞讜 诇注砖讜转 专爪讜谞讱 讜诪讬 诪注讻讘 砖讗讜专 砖讘注讬住讛 讜砖讬注讘讜讚 诪诇讻讬讜转 驻讬' 砖诇驻注诪讬诐 讗讚诐 注讜砖讛 注讘讬专讜转 诪专讜讘 转讗讜转 诇讘讜 讜讛讬讬谞讜 砖讗讜专 砖讘注讬住讛 讬爪专 讛专注 谞讜讛诐 诪转讜讱 拽讜驻讛 砖诇 讘砖专 注诇 讚专讱 讜讻住祝 讛专讘转讬 诇讛诐 讜讝讛讘 注砖讜 诇讘注诇 讜诇驻注诪讬诐 讞讜讟讗 诪专讜讘 注谞讜讜转 讜爪专讜转 讜讛讬讬谞讜 砖注讘讜讚 诪诇讻讬讜转 讜注谞讬讜转 诪注讘讬专讬诐 讗转 讛讗讚诐 注"讚 拽讜谞讜 讜注讬"讝 讬砖 诇谞讜 转讬' 谞讙讚 讬爪讛"专 讻砖注讜诇讛 讜诪住讟讬谉 讬讚注 砖讜专 拽谞讛讜 讜讞诪讜专 讗讘讜住 讘注诇讬讜 讬砖专讗诇 诇讗 讬讚注 讻讬 讛讘讛诪讛 诪讗讻诇讛 讘讗 诇讛 讘诇讬 讟讜专讞 讜讬讙讬注讛 讜讙诐 讗讬谉 诇讛 转讗讜转 诇讘讜转 讬讜转专 诪讚讗讬 讻讬 讻诇 诪讗讻诇讛 注讬住讘讬 讚讚讘专讗 讗讘诇 讘砖注讛 砖谞转拽诇诇 拽讜抓 讜讚专讚专 转爪诪讬讞 诇讱 讝诇讙讜 注讬谞讬讜 讚诪注讜转 讗谞讬 讜讞诪讜专讬 谞讗讻诇 讘讗讘讜住 讜诇讗 讬讛讬讛 诇讗讚诐 砖讜诐 讗诪转诇讗 讻砖讬讞讟讗 讜诪讛"讚 讬讟注讜谉 注诇讬讜 讜讞诪讜专 讗讘讜住 讘注诇讬讜 讜讻砖讗诪专 诇讜 讛拽讘"讛 讘讝注转 讗驻讱 转讗讻诇 诇讞诐 谞转拽专专讛 讚注转讜 砖谞专诪讝讬诐 砖谞讬讛诐 讘讝注转 讗驻讱 讛讜讗 注谞讬讜转 讜砖注讘讜讚 讜转讗讻诇 诇讞诐 讛讜讗 转讗讜转 诇讘讜 讻讬 讻诇 住注讜讚讛 拽专讜讬' 注诇 砖诐 诇讞诐. 讜诇讻谉 专讬砖 诇拽讬砖 砖讛讬讛 爪讚讬拽 讙诪讜专 诇讜 谞讗讛 诇讜诪专 讗砖专讬谞讜 讗诐 注诪讚谞讜 讘专讗砖讜谞讛 讜诇讗 讛讬讛 诪转讬专讗 砖讬讟注谞讜 注诇讬讜 讬讚注 砖讜专 拽谞讛讜 讻讜' 讜讚讜拽:


讬讜专拽诪讜 砖专 讛讘专讚 讬诇"讚 诪"讟 诇讗 注诪讚 讙诐 讘砖注讛 砖讛砖诇讬讻讜 诇讗讘专讛诐 讗讘讬谞讜 诇讻讘砖谉 讛讗砖 讜诇注"讚 讚讛转诐 讬讚注 砖讟驻讬 注讚讬祝 讘讙讘专讬讗诇 诇讛讜讚讬注 讗砖 诪讻讘讛 讗砖 讗讘诇 讘讞谞谞讬' 诪砖讗诇 讜注讝专讬' 砖谞砖专驻讜 讗讜转谉 砖讘讞讜抓 讗诐 讻谉 讛讻讬 谞诪讬 讛讬讛 谞住 讙讚讜诇 注诇 讬讚讬 砖专 讛讘专讚 砖讚专讻讜 诇讻讘讜转 讜注讻砖讬讜 讬砖专讜祝 讛注讜诪讚讬诐 诪讞讜抓 讜讗驻"讛 讛砖讬讘 诇讜 讗讬谉 讙讘讜专转讜 砖诇 讛拽讘"讛 讘讻讱 驻讬' 讻讬 讗讝 诇讗 讬讛讬讛 注讬拽专 讛谞住 讛爪诇转 讞诪讜"注 讻讬 讘专讚 诪讻讘讛 讗砖 专拽 注讬拽专 讛谞住 讬讛讬讛 诪砖专讬驻转 讛讙讜讬' 讜讗讬谉 讙讘讜专转讜 砖诇 讛拽讘"讛 诇讛讝讻讬专 砖诪讜 注诇 讛专注讛 讻讬 讗诐 注诇 讛讟讜讘讛 讛爪诇转 讛爪讚讬拽讬诐 讻谞诇注"讚 讜讚讜拽:





诪专讗讬转 讛注讬谉

讗诪专 专讘 砖讬讝讘讬 诪砖诪讬讛 讚专讘讬 讗诇注讝专 讘谉 注讝专讬讛 拽砖讬诐 诪讝讜谞讜转讬讜 砖诇 讗讚诐 讻拽专讬注转 讬诐 住讜祝 讜讻讜'. 讜讛讻讬 谞诪讬 讗诪专讬谞谉 讘住讜讟讛 讜拽砖讛 诇讝讜讜讙诐 讻拽专讬注转 讬诐 住讜祝 讜讛拽砖讛 讛专讘 注讬讜谉 讬注拽讘 讝"诇 讚讗诪专讜 讘诪讚专砖 驻专砖转 转讜诇讚讜转 诪讛 讝讛 诪讛专转 诇诪爪讜讗 讘谞讬 讗"诇 讗诐 诇讝讬讜讜讙讱 讛诪爪讬讗 诇讱 讚讻转讬讘 讛拽专讛 谞讗 诇驻谞讬 讛讬讜诐 拽"讜 诇诪讗讻诇讱 诪砖诪注 讚诪讗讻诇 拽诇 讬砖 诇讜诪专 讗诐 讻讘专 谞讘专讗讜 讛诪讝讜谞讜转 专拽 诇诪讛专 砖诇讗 讬爪讟注专 讘专注讘 讛讜讗 谞注砖讛 讬讜转专 诪诪讛讬专讜转 讛讝讜讜讙 注讻"诇 讜转讬专讜爪讜 谞讻讜谉 讜驻砖讜讟. 讗诪谞诐 讛专讗砖讜谞讬诐 驻讬专砖讜 讚讗讬谉 讛拽讘"讛 诪讘讬讗 转拽诇讛 注"讬 爪讚讬拽讬诐 讜讻诪"砖 驻"拽 讚讞讜诇讬谉 讜讻转讘讜 讛转讜住驻讜转 砖诐 讚讛"讚 讘诪讬讚讬 讚讗讻讬诇讛 讗讘诇 讘砖讗专 讚讘专讬诐 诇讗 谞讗诪专 讗讬谉 讛拽讘"讛 诪讘讬讗 转拽诇讛 注"砖 讜谞诪爪讗 讚诇注谞讬谉 讗讬谉 讛拽讘"讛 诪讘讬讗 转拽诇讛 讬讜转专 讞诪讜专 讛诪讗讻诇 讜诪爪讚 讜住讜讙 讝讛 注砖讛 拽"讜 讗诐 诇讝讬讜讜讙讱 讚砖诐 诇讗 谞讗诪专 讗讬谉 讛拽讘"讛 诪讘讬讗 转拽诇讛 讛诪爪讬讗 诇讱 讝讬讜讜讙 谞讗讛 讜讬讗讛 讘讻"诇 讜诪专讗讛 拽"讜 讘诪讗讻诇讱 讚讘诪讗讻诇 谞讗诪专 讗讬谉 讛拽讘"讛 诪讘讬讗 转拽诇讛 讜讛讜讗 讗诪专 诇讜 诪讛 讝讛 诪讛专转 讻诇讜诪专 砖诇讗 谞讝讛专转 讬驻讛 讘砖讞讬讟讛 诪讞诪转 讛诪讛讬专讜转 讜讛砖讬讘讜 讻讛讜讙谉 讗诐 诇讝讬讜讜讙讱 讚诇讗 谞讗诪专 讗讬谉 讛拽讘"讛 诪讘讬讗 转拽诇讛 讛讝诪讬谉 讝讬讜讜讙 讬砖专 讜讛讙讜谉 拽"讜 砖诇讗 讞讟讗转讬 讘砖讞讬讟讛 讻讬 讗讬谉 讛拽讘"讛 诪讘讬讗 转拽诇讛 讘诪讗讻诇 讜诪讬讛讜 讗谞讬 讛讚诇 讻转讘转讬 拽爪转 讘讝讛 讘拽讜谞讟专讬住 驻谞讬 讚讜讚 驻专砖转 转讜诇讚讜转 讗讜转 讻' 讘住"讚:


讻诇 讛诪讘讝讛 讗转 讛诪讜注讚讜转. 驻讬专砖"讬 砖注讜砖讛 诪诇讗讻讛 讘讞讜诇 讛诪讜注讚 讗诪谞诐 专砖"讬 讝"诇 讘驻讬' 讗讘讜转 驻"讙 驻讬专砖 砖谞讜讛讙 诪谞讛讙 讞讜诇 讘讗讻讬诇讛 讜砖转讬讛 讜讻谉 驻讬专砖 专讘讬谞讜 注讜讘讚讬讗 砖诐 讜讻谉 讛讘讬讗 讘砖诐 专砖"讬 讝"诇 讛专讘 砖讘诇讬 讛诇拽讟 住讬诪谉 专"讱 讜注诪"砖 讗谞讬 讛讚"诇 讘拽讜谞讟专讬住 砖诪讞转 讛专讙诇 专讜转 讚祝 诪"讟 讘住讬讬注转讗 讚砖诪讬讗:





驻转讞 注讬谞讬诐

讻谞讙讚 注砖专讬诐 讜砖砖讛 讚讜专讜转 讜讻讜' 讛专讘 讛讞住讬讚 诪讛专"专 讗诇讬注讝专 谞讞诪谉 驻讜讗讛 讝诇讛"讛 讛驻诇讬讗 注爪讛 诇驻专砖 讻诇 驻住讜拽 讗讬讱 诪转讬讞住 诇讚讜专 讗' 诪讛讻"讜 讚讜专讜转 讘住驻专 诪讚专砖 讘讞讬讚讜砖 驻讬' 讛讛讙讚讛 注"砖 讜讬讗讜专讜 注讬谞讬讱:


讛讜讚讜 诇讛' 砖讙讜讘讛 讞讜讘转讜 砖诇 讗讚诐 讘讟讜讘转讜 注砖讬专 讘砖讜专讜 讜讻讜' 讛驻砖讟 谞专讗讛 砖讙讜讘讛 诪讛讬转专 诇爪专讻讜 讻诇 讗' 诇驻讬 讘讞讬谞转讜 讜讙诐 讛讬转讜诐 诇讙讘讬 讚讬讚讬讛 砖讛讜讗 诪讞讜住专 讻诇 讙诐 讘讬爪转讜 讬讜转专转 讛讬讗 讚住讙讬 诇讬讛 讘诇讞诐 讜讬专拽 讻讬 讛讬转讜诪讬诐 讗讜讻诇讬 诇讞诐 讛注砖讘讬"诐. 讜诇驻"讝 讗驻砖专 诇讜诪专 讘诪讛 砖驻讬专砖 讛专讘 讛讞住讬讚 诪讛专"专 讬注拽讘 讗砖讻谞讝讬 诪砖谞转 驻"讙 讚讗讘讜转 专"讗 讗讬砖 讘专转讜转讗 讗讜诪专 转谉 诇讜 诪砖诇讜 讜讻讜' 讚诪讛 砖爪专讬讱 诇诪讝讜谞讜转讬讜 讛讜讗 砖诇讜 讚讻转讬讘 谞讜转谉 诇讞诐 诇讻诇 讘砖专. 讜讗转 讻诇 讛注讜讚祝 注诇 爪专讻讜 讛讜讗 砖诇 讛拽讘"讛 讜注"讝 讗诪专 转谉 诇讜 诪砖诇讜 驻讬' 诪讚讘专 砖讛讜讗 讬讜转专 注诇 爪专讻讱 讚诇驻讬 讛讗诪转 讗转讛 讜砖诇讱 讛谞爪专讱 诇讱 砖诇讜 讜讻讜' 注讻"讚 讗"讻 讝讜 讟讜讘讛 讙讚讜诇讛 砖讛拽讘"讛 讙讜讘讛 讞讜讘转讜 讘诪讛 砖讛讜讗 讬转专 注诇 爪专讻讜 砖谞拽专讗 砖诇 讛拽讘"讛 讚讗讬谉 砖讜专 谞爪专讱 诇注砖讬专 讜砖讛 诇注谞讬 讜讘讬爪讛 诇讬转讜诐 讜转专谞讙讜诇转 诇讗诇诪谞讛 讚讻诇 讞讚 诪讛谞讬 讘专讘 讛讬诪讬诐 诪转驻专谞住 讘诇转讜 讜讗"讻 讗讬谞讜 诪讜讻专讞 讜谞拽专讗 砖诇 讛拽讘"讛 讜诪讝讛 讙讜讘讛 讞讜讘转讜 诪讞诇拽讜 砖诇 讛拽讘"讛 讜讝"砖 讙讜讘讛 讞讜讘转讜 讘讟讜讘转讜 专"诇 诪讛讬转专 注诇 爪专讻讜 砖讛讜讗 讟讜讘讛 诇讜 讜讗讬谞讜 爪专讬讱 诇诪讝讜谞讜转讬讜 讜讛讜讗 讞诇拽 讛' 砖讛讟讬讘 诇讜:


讻诇 讛诪讘讝讛 讗转 讛诪讜注讚讜转 讜讻讜' 注诪"砖 讘拽讜谞讟专讬住 砖诪讞转 讛专讙诇 专讜转 讚祝 诪"讟 讜注转讛 专讗讬转讬 讘诇拽讜讟讬 专讘 讘爪诇讗诇 讻"讬 诪砖诐 讛专讘 讛诪讗讬专讬 砖讻转讘 讜讝"诇 讻诇讜诪专 讛诪讘讝讛 讗转 讛诪讜注讚讜转 讜讚讗讬 讻讜驻专 讘住讬讘转诐 讜谞诪爪讗 砖讻讜驻专 讘诪讜驻转讬诐 讜讘谞诪砖讱 讗讞专讬讛诐 讜讝讛讜 注讬拽专 注讻"诇 讜注"砖 讘砖诪讞转 讛专讙诇:


诇讛砖诇讬讻讜  诇讻诇讘讬诐 讗驻砖专 讘诪"砖 讛诪拽讜讘诇讬诐 讚讛诪住驻专 诇砖讜谉 讛专注 诪讙讘讬专 拽诇讬驻转 讛讻诇讘讬诐 砖谞拽专讗 讞爪讬"专 讜讗讞"讱 讬转讙诇讙诇 讘讻诇讘. 讜讻讬讜谉 砖讻谉 讛谉 讘注讜讚谞讜 讞讬 专讗讜讬 诇讛砖诇讬讻讜 诇讻诇讘讬诐 讚砖讜诇讟转 注诇讬讜 拽诇讬驻转 讛讻诇讘讬诐 讜诪转讙诇讙诇 讘讻诇讘 讜注讜讚 讛讗专讻转讬 讘讝讛 讘注谞讬讜转讬 讘诪拽讜诪讜:


讗诪专 讙讘专讬讗诇 讜讻讜' 讗专讚 讜讗爪讟谞谉 讜讻讜' 讻讱 讛讬讗 谞住讞转 讛砖"住 讚拽诪谉. 讜讬砖 诇讛专讙讬砖 诪讛 讛诇砖讜谉 讜讗爪讟谞谉 讜讗爪谞谉 讛讜"诇 诇诪讬诪专 讜转讜 讚讻讱 讗诪专 砖专 讛讘专讚 讻讚诇拽诪谉. 讜转讜 诇诪讛 讙讘专讬讗诇 砖讬谞讛 讚讘专讬讜 讚讛讻讗 拽讗诪专 讗专讚 讜讗爪讟谞谉 讜讗爪讬诇 讛爪讚讬拽. 讜讙讘讬 讞诪"讜 讗诪专 讗专讚 讜讗拽专专 讜讻讜'. 讜转讜 砖专 讘专讚 诇诪讛 诇讗 讗诪专 讻诇讜诐 讙讘讬 讗讘专讛诐 讗注"讛 讜讗诇讜 讙讘讬 讞诪"讜 讛讜讗 驻转讞 讘讛爪诇讛 转讞讬诇讛:
讜讗驻砖专  讘诪讛 砖讻转讘讜 讛诪驻专砖讬诐 讙讘讬 砖诇砖讛 诪诇讗讻讬诐 砖讘讗讜 诇讗讘专讛诐 讗注"讛 讚讗讞讚 讛爪讬诇 诇讜讟 讜讗祝 讚讗讬谉 诪诇讗讱 注讜砖讛 砖转讬 砖诇讬讞讬讜转 讛讬讬谞讜 讘诪拽讜诐 讗讞讚 讗讘诇 讘砖转讬 诪拽讜诪讜转 诇讬转 诇谉 讘讛 讜讛拽砖讛 讛专讗"诐 讚讗"讻 讘转专讬 住讙讬 讜转讬专抓 讘拽爪讜专 诪讝专讞讬 讚讗讬谉 诪诇讗讱 专讞诪讬诐 诪砖转诇讞 诇注砖讜转 讚讬谉 讜讗讬讱 诪诇讗讱 专讞诪讬诐 讬讛驻讜讱 住讚讜诐. 讜诪诇讗讱 讛讛讜驻讱 住讚讜诐 讙讘专讬讗诇 讗讬 讗驻砖专 诇讘砖专 砖专讛 讗讜 诇专驻讗 讗讘专讛诐 讗注"讛 砖讛讜讗 讚讬谉 讜讛拽砖讜 注诇讬讜 砖讛专讬 讙讘专讬讗诇 讛爪讬诇 讞诪"讜 讜专爪讛 诇讛爪讬诇 讗讘专讛诐 讗注"讛 讗诇讗 讚讛拽讘"讛 专爪讛 诇讛爪讬诇讜 讚谞讗讛 诇讬讞讬讚 讜讻讜' 讻诪讜 砖讻转讜讘 讘讗讜专讱 讘住' 讞讬' 诪讛专砖"讗 注诇 讛转讜专讛. 讜砖诪注转讬 诪转专爪讬诐 讚讛讗 讚讙讘专讬讗诇 砖讗谞讬 讚讛讜讗 注砖讛 讻诪讚转讜 讚讛讜讗 砖专 砖诇 讗砖 讜谞转注住拽 讘讗砖 砖诇拽讞 讛讗砖 诪讘驻谞讬诐 讜讛讜爪讬讗讜 诇讞讜抓 讜注讬"讝 谞转拽专专 讛转谞讜专 诪诪讬诇讗 讗讘诇 讛讜讗 诇讗 注住拽 讗诇讗 讘诪诇讗讻转讜 砖讚讞祝 讛讗砖 讘讞讜抓 讜注讬"讝 诪诪讬诇讗 谞爪讜诇讜 讜讗"讻 诇"拽 注诇 转讬专讜抓 拽爪讜专 诪讝专讞讬 讜砖驻讬专 诪转讜拽诪讗 讚诪诇讗讱 专讞诪讬诐 讗讬谞讜 注讜砖讛 讚讬谉 讜诪诇讗讱 讚讬谉 诇讗 注讘讬讚 诪讬诇转讗 讚专讞诪讬诐 讜砖讗谞讬 讛讗 讚讞诪"讜 讻讚讘专 讛讗诪讜专 注"讻 砖诪注转讬:
讜讚专讱  讚专砖 讗驻砖专 诇讜诪专 讚讻砖讛讜砖诇讱 讗讘专讛诐 讗讘讬谞讜 注"讛 砖专 讛讘专讚 注诇讛 讜谞住转驻"拽 讗诐 讛拽讘"讛 专讜爪讛 诇讛讙讚讬诇 讛谞住 诇注砖讜转讜 注"讬 砖专 讛讗砖 诇讛讙讚讬诇 讗转 讛谞"住 诇诪讬谞讛讜 讻讬 讗讬谉 拽驻讬讚讗 讗诐 诪诇讗讱 讚讬谉 讬注砖讛 专讞诪讬诐. 讗讜 讚讬诇诪讗 讗讬讻讗 拽驻讬讚讗 讘讚讘专 讜诪住驻拽 诇讗 讗诪专 讻诇讜诐. 讜讙讘专讬讗诇 住讘专 讚讜讚讗讬 诇讛讙讚讬诇 讛谞住 注讚讬祝 讜讘砖讙' 讛讜讗 讙讘讜专讛 讚讬谉 讛谞讛 讘专爪讜谞讜 讬转讘专讱 讬转讛驻讱 诇讞住讚 讜专讞诪讬诐 讜讬爪讬诇 讗讘专讛诐 讗注"讛 讜诇讝"讗 讗专讚 讜讗爪讟谞谉 讚讬讬拽讗 讻诇讜诪专 讗谞讬 讗爪讟谞谉 诪讙讘讜专转讬 讜讬驻讛 砖注转 拽讜专"转 专讜讞 诇讛爪讬诇 讛爪讚讬拽 讻讬 讗讝 讗讛驻讜讱 诇诪讚转 专讞诪讬诐. 讜讛拽讘"讛 讗诪专 谞讗讛 诇讬讞讬讚 讜讻讜' 讜诪讝讛 住讘专讜 讛诪诇讗讻讬诐 讻讬 讗讬谉 专爪讜谞讜 讬转讘专讱 诇讛驻讜讱 住讚专谉 讜诪讛讜转谉 砖诇 诪诇讗讻讬 专讜诐. 讜讗诪讟讜 诇讛讻讬 讻讬 讗转讗 诪讬诇转讗 讚讞诪"讜 讘讗 砖专 讛讘专讚 讜讗"诇 讗专讚 讜讗爪谞谉 讚讬讬拽讗 讻诪讚转讬 砖讗谞讬 诪爪讚 讛讞住讚. 讜讗讝 谞转讞讻诐 讙讘专讬讗诇 讘讟注谞讛 讞讚砖讛 讗专讚 讜讗拽专专 诪讘驻谞讬诐 讻诇讜诪专 讗谞讬 讗注砖讛 讻诪讚转讬 诇讛转注住拽 讘讗砖 讜诇讚讜讞驻讜 诇讞讜抓 讜诪诪讬诇讗 讬谞爪诇讜 讜拽讬讬诐 讚讘专讜 讛拽讘"讛 讜讘讛讻讬 谞讞讜 砖拽讟讜 讻诇 讛讛注专讜转 讛谞讝' 讚诪诇讗讻讬 注诇讬讜谉 诪诪"砖 讙讘专讬讗诇 讗诇讱 讜讗爪讟谞谉 讜讛拽讘"讛 诇讗 专爪讛 讜讗诪专 谞讗讛 诇讬讞讬讚 讜讻讜' 讛讘讬谞讜 讻讬 讗讬谞讜 讞驻抓 讛讜讗 讬转讘专讱 诇砖谞讜转 住讚专 讜转讻讜谞转 讛诪诇讗讻讬诐 [讜讗驻砖专 诇讜诪专 讚诪讛 砖砖专 砖诇 讘专讚 讘注谞讬谉 讗讘专讛诐 讗注"讛 诇讗 讗诪专 讻诇讜诐 讛讬讬谞讜 诪砖讜诐 讚住讘专 讚砖诇讗 讻讚讬谉 注砖讛 讗讘专讛诐 讗注"讛 讚讘"谞 讗讬谞讜 诪爪讜讛 注诇 拽"讛. 讜注讜讚 讚诪爪讜讛 讝讜 讗讬谞讛 砖讛讜讗 讬砖转讚诇 讘讬讚讬诐 诇讘讝讜转 讜诇讛转专讬住 谞讙讚 讛专砖注讬诐 砖讬讛专讙讜讛讜 讻诪"砖 讛专讘 砖诇"讛, 讜诪砖讜"讛 谞转专砖诇 砖专 讛讘专讚, 讗讱 讙讘专讬讗诇 住讘专 讚讻讚讬谉 注砖讛 讜砖讗谞讬 讗讘专讛诐 讗注"讛 砖讛讜讗 驻专住诐 讗诇讛讜转讜 讬转讘' 讜讝"砖 讜诪爪讬诇 讗转 讛爪讚讬拽 诪讻讘砖谉 讛讗砖 讻诇讜诪专 砖讛讜讗 爪讚讬拽 讜讬驻讛 注砖讛, 讜讗住讻讬诐 诪讗专讬讛 注诇 讬讚讬讛 讜讗诪专 谞讗讛 诇讬讞讬讚 讜讻讜' 讻讚讬 诇讛讜讚讬注 诇讻诇 爪讘讗 讛砖诪讬诐 讚讬驻讛 注砖讛 讗讘专讛诐 讗注"讛 讻讬 讛讜讗 讬讞讬讚 讜驻专住诐 讗诇讛讜转讜 讬转'. 讜讗讬谞讜 注谞讬谉 诇诪爪讜转 拽"讛 讗讞专 砖拽讘诇谞讜 讛转讜专讛 讜讚讜拽 讛讟讘 :] 讜讗诐 谞驻砖讱 诇讜诪专 讛专讬 诪讛讙' 诪诇讗讻讬诐 讗砖专 讛诇讻讜 诇讗讘专讛诐 注"讛 讛讚讘专 诪讜讻专注. 讜诪谉 讛讗诪讜专 谞讬讞讗 诪"砖 讜诇驻讬 砖讗讬谉 讛拽讘"讛 诪拽驻讞 砖讻专 讻诇 讘专讬讛 讜讻讜' 讚驻砖讬讟讗 讚讛拽讘"讛 拽讜讘注 砖讻专 讗诪谞诐 讛讬讬谞讜 专讘讜转讗 讚讗诐 讗讞讚 专爪讛 诇注砖讜转 诪爪讜讛 讚诇讗 砖讬讬讻讗 讘讬讛 讘讙讘专讬讗诇 讚讛讜讗 砖专 砖诇 讗砖 讜诇讗 砖讬讬讱 诇讛爪讬诇 诪讛讗砖 讗驻"讛 讗讬谞讜 诪拽驻讞 砖讻专讜 讜讝"砖 砖讻专 讻诇 讘专讬讛 讛讻诇 诇讗转讜讬讬 讛讙诐 讚诇讗 砖讬讬讱 讘讛讛讬讗 诪诇转讗. 讜谞诪爪讗 讚讛讛讬讗 讚讞诪"讜 砖讗谞讬讗. 讜谞转拽讬讬诐 讛转讬专讜抓 讛谞讝':
讜注讜讚 讬专讗讛 诇讞诇拽 讚讗驻讬诇讜 转讬诪讗 讻讚诪砖诪注 诪驻砖讟谉 砖诇 讚讘专讬诐 讚讙诐 诪诇讗讱 讚讬谉 讬讻讜诇 诇注砖讜转 讚讘专 砖诇 专讞诪讬诐 讛讬讬谞讜 讚讜拽讗 讻砖讛讜讗 诪诇讗讱 讗讞讚 讗讘诇 讛讻讗 讚讛讬讜 砖谞讬 诪诇讗讻讬诐 讗爪诇 讗讘专讛诐 讗注"讛 讗' 诇专驻讗转讜 讜讗' 诇讘砖专 砖专讛 讗讬谉 诇讜诪专 砖讗' 诪讛诐 讬爪讬诇 诇讜讟 讜讛讗讞讚 讬讛驻讜讱 住讚讜诐 讻讬讜谉 讚讛讜讗 讘砖谞讬 诪拽讜诪讜转 讜转住讙讬 讘转专讬 讚讬"诇 讚讻讬讜谉 讚讛诐 砖谞讬诐 讜砖谞讬讛诐 专讞诪讬诐 讜讗' 诪讛诐 爪专讬讱 砖讬转讛驻讱 诇讚讬谉 讗讜 讗讬驻讻讗 讬砖 讞"讜 拽谞讗讛 讛讬 诪讬谞讬讬讛讜 诪驻拽转 诪诪讚转讜 讜诇讛讻讬 讛讜爪专讻讜 讙' 讗讘诇 讻砖讛讜讗 讗讞讚 讻注谞讬谉 讙讘专讬讗诇 讜讻"砖 讻砖讛讜讗 诪转谞讚讘 讘讝讛 讘专爪讜谞讜 讬转' 讬讻讜诇 诇讛转讛驻讱 诪诪讚转讜 诇诪讚讛 讗讞专转. 诪砖讗"讻 讛转诐 讚讛讜讜 转专讬 讜讛拽讘"讛 砖诇讞诐 讜诇讛讻讬 讛讜爪专讻讜 转诇转讗 讻讞讚讗:





砖注专讬 转讜专转 讘讘诇

(拽讬讞 讗) 讗砖专讬谞讜 讗诐 注诪讚谞讜 讘专讗砖讜谞讛.鈥斪�"讘 住"讗 "砖诇讗 注诪讚谞讜 讘专讗砖讜谞讛"*[讻谞讜住讞 讛讙讚讜转 讛转诇诪讜讚 讜注讬谉-讬注拽讘 讛专讗砖讜谉 (讚"住).], 讗讘诇 讛注讬拽专 讻谞讜住讞 砖诇驻谞讬谞讜 讻诪讘讜讗专 讘讘"专 驻"讻.





讬讚 讚讜讚

拽砖讬诐 诪讝讜谞讜转讬讜 砖诇 讗讚诐 讻拽专讬注转 讬诐 住讜祝. 诪拽讜诐 砖诪讜讗诇 谞转讬讘 讛转专讜爪讬诐 讝讛讘 砖讘讗:


讻诇 讛诪讘讝讛 讗转 讛诪讜注讚转. 注讬讬谉 讞讙讬讙讛 讬状讞 讚状讛 讞讜诇讜 砖诇 诪讜注讚:


讘砖注讛 砖讛驻讬诇 谞诪专讚. 诪谞讞转 讘讻讜专讬诐:


转讜壮 讚状讛 诪讛讜讚讜. 诪谞讞转 讘讻讜专讬诐:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

